Tajni život biljaka – BalkaPress.com\nNeretko se velika otkrića u nauci dogode zahvaljujući ljudima koji po svojoj profesiji uopšte nisu naučnici, a najčešće se dogode sasvim slučajno. Na taj su se način 1966. godine otkrile i fascinantne stvari vezane uz biljke, bića koja poznajemo sasvim površno, ali za koja znamo da život na Zemlji bez njih ne bi bio moguć. U ovom slučaju protagonista je Cleve Backster, tada vodeći američki stručnjak za poligrafska ispitivanja i tvorac tzv. Backsterovog zonskog uporednog testa, standarda kojim se ispitivači u celom svetu služe za otkrivanje laži.\nKasno uveče 2. februara 1966. godine, nakon napornog dana u njujorškoj školi za preslušavanje pomoću poligrafa, ostao je sam i primetio kako bi trebao zaliti dve saksije koje je imao u svojoj radnoj sobi. Tada su mu misli krenule u sledećem pravcu: Zanimalo me koliko će vremena trebati da vlaga stigne do vrha biljaka. Posebno me zanimao zmajevac (biljka) jer se voda trebala popeti kroz dugu stabljiku i potom do kraja onih dugih listova. Pomislio sam da kada bih na kraj lista stavio nešto za merenje otpora – elektrode priključene na poligraf radi merenja galvanske reakcije kože, a njih smo imali svuda jer smo održavali kurs – na papiru bi trebao ostati zabeležen pad otpora kad vlaga stigne između elektroda.\nFoto: lin2015 / pixabay.com\nIgla se pomerala sve niže, ostavljajući na poligrafskoj traci mnogo silaznih cik-cak linija, umesto da se počela pomerati prema gore, kako je Backster očekivao… Biljka je, dakle, reagovala na podražaj, ali na njegovo veliko čuđenje: Tragovi pera nisu prikazivali ono što bi očekivao od vode koja prodire u list, nego nešto što bi očekivao od čoveka koji se podvrgnuo testu na detektoru laži. Naime, detektor laži detektuje psihofiziološke reakcije uzrokovane promenama emocija: kad osumnjičen strahuje od razotkrivanja istine i kazne koja sledi, u njegovom se telu pokreće čitav niz reakcija koje on ne može odmah kontrolisati i koje se golim okom ne moraju videti, ali ih se može precizno izmeriti (porast krvnog pritiska, ubrzano disanje, puls, električnu provodljivost kože koja se u slučaju pojačanog znojenja osumnjičenog menja, itd.). Poligraf svojim senzorima beleži i grafički registruje reakcije pri ispitivanju osumnjičenog; ono što poligraf zabeleži, kasnije tumače za to posebno obučeni stručnjaci na poligrafu, a prema obliku poligrama može se ustanoviti govori li osoba istinu ili laž. Taj medicinski fenomen smatra se vrlo pouzdanim indikatorom u istražnom postupku.\nKako je iz svog dugogodišnjeg iskustva na poligrafu znao da čovek najjače reaguje kad je životno ugrožen, Backster je počeo razmišljati na koji bi način mogao zapretiti dobrobiti biljke da izazove njenu reakciju. U 13 minuta i 55 sekundi po vremenu na grafikonu, na um mi je pala slika spaljivanja lista koji sam testirao. Ništa nisam izustio, nisam dirao biljku i nisam dirao opremu. Jedini novi element koji je mogao izazvati podražaj biljke bila je mentalna slika. Pa ipak, biljka je podivljala. Igla je poskočila do ivice trake. Zatim je pokušao sa drugim pristupom: uklonio sam pretnju tako što sam vratio šibice na sto. Biljka se istog trenutka smirila. Odmah sam shvatio da se događa nešto značajno… Od tog trenutka moja svest više nije bila ista. Celi svoj misaoni proces, celi sistem svojih prioriteta posvetio sam proučavanju tog fenomena.\nPočelo je sasvim slučajnim otkrićem, a nastavljeno je nizom eksperimenata koji su jasno pokazivali sposobnost biljaka da reaguju na naše emocije i namere, na način koji se mogao okvalifikovati kao strah, zahvalnost, pamćenje, prepoznavanje, pa čak i nesvestica. Naime, kad su biljke u neposrednoj egzistencijalnoj opasnosti, reaguju tako kao da izgube svest i poligraf tada ne registruje promene.\nU kasnijim je ogledima došao do zaključka da se biljke sa vremenom emocionalno usklade sa ljudima, ali i sa drugim bićima iz svoje okoline. Takođe je otkrio da biljke mogu prepoznati ubicu druge biljke. Ogled je tekao tako da je Backster spojio elektrode galvanometra na jednu biljku, a drugu je biljku uništio jedan saradnik. Kad je kasnije u prostoriju ušao saradnik koji je uništio biljku, druga je biljka prepoznala ubicu. Biljke spojene na galvanometar reagovale su vrlo burno i na ogled pri kojem je račiće ubacivao u ključalu vodu, kao da su imale sposobnost uživljavanja u svet drugog bića. Ali kad je lažirao agresiju, poligraf gotovo da nije zabeležio nikakvu promenu. Sve je vodilo zaključku o sposobnosti biljke da čita misli drugog bića i razlikuje stvarne od lažnih namera eksperimentatora.\nTi i neki drugi uvidi do kojih je došao naveli su ga na zaključak o mogućnosti postojanja jedne vrste vančulnog opažanja koje je nazvao primarna percepcija – smatrao je da se percepcija kod biljaka odvija na znatno iskonskijom, primarnom nivou. Verovao je da je ova vrsta opažanja zajednička čitavoj prirodi, ali da je kod ljudi potisnuta i prigušena dugotrajnim aktivnim korišćenjem pet postojećih čula.\nOvi su eksperimenti objavljeni 1968. godine u International Journal of Parapsychology pod naslovom Svedočanstvo o postojanju primarne percepcije u biljnom svetu.\nNeobični rezultati brojnih eksperimenata izazvali su pravu buru protivrečnih reakcija. Preko sedam hiljada naučnika zatražilo je kopije Backsterovih izveštaja. Reportaža koju je 1969. godine časopis National Wildlife objavio o Backsterovim istraživanjima izazvala je veliko zanimanje pa su i domaćice počele tepati svojim biljkama.\nWilliam M. Bondurant, predstavnik američke Fondacije Mary Reynolds Babcock, dao je Backsteru subvenciju od deset hiljada američkih dolara da nastavi istraživanja, s objašnjenjem da njegova istraživanja ukazuju na to da možda postoji praiskonski oblik trenutnog komuniciranja među živim bićima koji funkcioniše izvan poznatih fizikalnih zakona – i koji zato zaslužuje da se istraži.\nTako se Backsteru pružila mogućnost da nabavi bolje instrumente kao što su elektrokardiografi i elektroencefalografi koji se inače upotrebljavaju za merenje električnih impulsa u srcu i mozgu. Kod ogleda nisu u biljke dovodili električnu struju već su samo registrovali razlike koje su se stvarale u njihovom elektropotencijalu.\nOva je istraživanja Backster provodio nekoliko godina. Takvim i sličnim istraživanjima bavilo se još nekoliko timova naučnika. Međutim, za vreme ogleda drugih naučnika biljke su znale odbijati suradnju. Postojao je niz faktora koji su ometali oglede, poput povezanosti eksperimentatora sa biljkom što je uticalo na eksperiment ili ulaska u prostoriju drugih ljudi koji bi prouzrokovali blokadu biljke, i slično. Inače, sam Backster je govorio da ne zna odgovor na svoja otkrića, da je eksperimentator, a ne teoretičar.\nNjegova su istraživanja u konzervativnim naučnim krugovima u početku primljena sa podsmehom, zatim sa neprijateljstvom i najzad ćutnjom. Botaničari su se prilično uznemirili, nazvavši njegovo istraživanje besmislicom, pa su ga nastojali na neki način marginalizovati i neutralisati. Isprva su primarnu percepciju nazivali Backsterov učinak, možda u nadi da će ismejati ova zapažanja nazvavši ih po tom čudaku koji tvrdi da vidi stvari koje su promakle konvencionalnoj nauci. Ime se zadržalo, a budući da se primarna percepcija ne može odbaciti, to više nije posprdan naziv. Treba uzeti u obzir i da je određen broj naučnika u to vreme osećao da ne smeju ići protiv struje, strahujući da bi to dovelo u pitanje njihovu reputaciju, a time i sredstva za projekte. Dok su naučnici ismejavali njegov rad, popularni ga je časopis istovremeno vrlo pažljivo pratio desetinama članaka i mnogim knjigama, od kojih je najpoznatija Tajni život biljaka novinara Petera Tompkinsa i Christophera Birda.\nBolji su odjek Backsterova istraživanja imala među ruskim, indijskim i kineskim naučnicima, budući da neka tradicionalna kineska i indijska učenja poseduju slične spoznaje o biljkama.\nBackster, sada osamdesetšestogodišnjak, još uvek je aktivan u svojoj školi za otkrivanje laži i širom sveta drži predavanja o biokomunikaciji, a još i danas je član savetodavnog odbora Instituta HeartMath u Koloradu koji se bavi fiziološkim mehanizmima kojima srce komunicira sa mozgom.\nMnoga istraživanja koja su nastavili L. George Lawrence i drugi naučnici pokazala su iznenađujuća svojstva biljaka. Ali, glavni kamen spoticanja je ponovljivost eksperimenata, što Backster ovako obrazlaže: Sve se svodi na jednu vrlo jednostavnu stvar: ponovljivost i spontanost ne idu jedno sa drugim, i sve dok članovi naučne zajednice budu prenaglašavali taj aspekt naučne metodologije, neće daleko dogurati u istraživanju svesti. U to sam siguran. To je upravo ono što već godinama koči napredak.\nBackster nikad nije tvrdio da je otkrio nešto novo već da je ponovno otkrio nešto što se nekad znalo, ali se zaboravilo. I zaista je tome tako. Za pionirska otkrića na području fiziologije biljaka zaslužan je Indijac Sir Jagadish Chandra Bose, čovek enciklopedijske obrazovanosti: fizičar, hemičar, botaničar, arheolog, pisac naučne fantastike. On je takođe bio pionir u istraživanju radio i mikrotalasne optike, i sve svoje široko znanje stavio je u službu eksperimentisanja na biljkama.\nVezano uz svoje istraživanje raditalasa, došao je do zanimljivih otkrića o metalima, o čemu je podneo referat na Međunarodnom kongresu fizičara održanom u Parizu 1900. godine. Naime, Bose je tada izložio postavku da postoji fundamentalno jedinstvo u prividnoj raznolikosti prirode i zaključio da je teško povući crtu i kazati gde završavaju fizikalne i gde započinju fiziološke pojave… Nema oštrog prekida, samo nastavljeno koračanje Zakona. Kongres je bio zgranut Boseovom tvrdnjom koja je praktično brisala granice između živog i neživog. Ali, to Bosea nije ni najmanje zaustavilo u njegovim istraživanjima. Štaviše, sinula mu je ideja da ako zaista postoji kontinuitet između metala i živih tkiva, onda bi se morale postizati slične reakcije i kod biljaka, iako se za njih generalno veruje da ne poseduju nervni sistem, što znači da ne mogu reagovati.\nKad je video da biljke električki reaguju na mehaničke i druge podražaje, ali to ne dolazi do izražaja u vidljivim pokretima, konstruirao je posebnu optičku polugu. Zahvaljujući toj poluzi prividno su se povećavali pokreti biljaka. Uspeo je uverljivo pokazati da mehanička reakcija animalnih tkiva postoji i kod biljnih tkiva. Rezultate ovih istraživanja Bose je 1902. godine objavio u knjizi Reakcije živog i neživog.\nFoto: ROverhate / pixabay.com\nSledeći njegov cilj bio je utvrditi u kojoj su meri mehanički pokreti biljaka slični onima kod životinja i ljudi. Pošao je od predpostavke da biljke dišu, iako nemaju pluća ili škrge, da vare hranu, iako nemaju želudac, da se pomeraju, iako nemaju mišiće. Učinila mu se uverljivom postavka da u biljkama u suštini postoji isti oblik podražavanja kao i kod viših životinja, ali bez složenog nervnog sistema. Zaključio je da je jedina mogućnost proučiti i razotkriti nama nevidljive promene koje se odvijaju u biljkama tako da se nekim vizualnim postupkom mere njihove reakcije na šokove. Potom se dao u otkrivanje onoga što će izazvati reakciju biljke određenim signalom, postupka pretvaranja ovog signala u nama razumljiv oblik.\nEksperimentišući na biljci Desmodium gyrans čiji listovi neprestano trepere, Bose je otkrio da isti otrov koji zaustavlja njene neprestane automatske titraje zaustavlja i rad životinjskog srca.\nBoseove revolucionarne ideje, a pogotovo njegovu tvrdnju da i biljke imaju svojevrstan nervni sistem, botaničari su dočekali sa negodovanjem. Časopis Botanical Gazette pohvalio je Bosea kao čoveka koji otvara nove puteve, ali je takođe ukazao na njegove zablude zato što ne poznaje dovoljno područje kojim se bavi.\nDok je službena nauka smatrala da biljke ne mogu kroz svoj organizam provoditi podražaje, Bose je nedvosmisleno dokazao da im je to svojstveno. To je izneo u svojoj knjizi Komparativna elektrofiziologija u kojoj je opisao 321 eksperiment.\nKonstruisao je aparaturu koja je funkcionisala na principu rezonancije i mogla je meriti isečke vremena od hiljaditog dela sekunde, pa je činila vidljivim brze pokrete biljaka. Konstruisao je i napravu koja je registrovala oscilacije i razotkrivala i najsporije pokrete biljaka. Pomoću ovih novih naprava Bose je dobio tako uverljive dokaze o postojanju nervnih impulsa biljaka da je Kraljevsko društvo objavilo njegovu raspravu o tome u svojoj publikaciji Philosophical Transactions, a 1917. godine Bose je za svoje zasluge od britanskog kraljevskog dvora dobio plemićku titulu.\nBose je sažeo svoja gledišta u kratkoj izjavi: Golema zgrada prirode ima mnogo krila i svako ima vlastiti ulaz. Fizičari, hemičari i biolozi ne ulaze kroz ista vrata već svaki kroz druga i zato svaki završava u vlastitom, odvojenom domenu znanja za koju misli da nije povezan sa drugima. Upravo otuda potiče naša današnja podela pojava na anorganske, organske i čulne. Mora se odbaciti ovakav pristup. Ne sme se ni u jednom trenutku zaboraviti da je cilj svih naučnih istraživanja upoznavanje celine.\nVeliki zaljubljenik u prirodu, bečki botaničar i mikrobiolog Raoul H. France (1874. – 1943.) govorio je da se bogatstvo čuda prirode otkriva i stiče jedino dugim, pažljivim i nadasve strpljivim posmatranjem i druženjem sa prirodom. Jedno od takvih čuda koje je izneo pred ostale naučnike bilo je da biljke pokreću svoje telo i tzv. udove isto tako lako i skladno kao i najspretnije životinje, a mi to ne opažamo samo zato što su ti pokreti neporedivo usporeniji od naših ili životinjskih. France je takođe smelo tvrdio da su biljke sposobne za htenje, da nisu pasivne već da se vešto usmeravaju prema tačno određenom cilju… Penjačica ima vitice koje u svom traženju oslonca svakih šezdeset i sedam minuta opišu puni krug. Kad naiđu na oslonac, ne prođe ni dvadeset sekundi, a one se već počnu uvijati. Za jedan sat oviju se tako da se ne mogu otrgnuti, pa se onda saviju u oprugu i kao vadičep podignu celu biljku naviše. Penjačica uvek raste prema najbližem hvatištu i ako se ono pomeri tada i biljka za nekoliko sati menja smer.\nU svojoj knjizi Začeci uma kod biljaka France gotovo u pesničkom zanosu piše: Livada osuta cvetovima, svaki škrti pašnjak, čak i velika spokojna šuma, svi su žuboreća simfonija najčudesnijeg i najlepšeg životnog fenomena… Kogod zaroni duboko u prirodu predobro zna kako je vilinski svet naše detinje mašte postao stvarnim svuda oko nas. Jer nema te imaginacije koja bi mogla zamisliti sve te zadivljujuće stvari koje učenik prirode otkriva. Čudo koje je pred našim očima dobro skriveno…\nBiljke, ta najlepša stvorenja na planeti, nesumnjivo skrivaju mnoge tajne koje tek trebamo otkriti, a njihovim otkrivanjem shvatićemo zapravo kako je život oko nas puno dublji i kompleksniji nego što ga u svojoj svakodnevnici doživljavamo.\nNa kraju svoje knjige Raoul France kaže: izvukli smo moćno znanje koje seže u same dubine svega postojanja: uverenje da je život jedan – biljaka i životinja, a time i nas samih. Koju bi sjajniju poduku mogle dati nijeme biljke od onoga što su nas podučile: da je njihov čulni život u primitivnoj formi početak ljudskog uma! Biljke su samo različite po obliku od životinja, ali ne različita bića.\n← Koje sve testove prođu automobili prije serijske proizvodnje\nPas-simbolika i vjerovanje →


25.05.2019. 22:33h 25.05.2019. 22:33h\nDragana Mitar ne odustaje od razvoda! Otkako je saznala za prevaru muža Siniše, pa i to da je još uvek sa ljubavnicom, definitivno je rešila da na tu ljubav stavi brak i da se kao par njih dvoje sporazumno rastanu.\n"Razvešćemo se sporazumno, definitivno sam odlučila da je to to. Istina je da on ima ljubavnicu sa kojom je sada, rekao mi je da zbog nje ne moram da se razvodim jer on neće da se ženi njome. On hoće taj neki moderniji brak sa mnom, a ja nisam pristalica toga. Hoću da znam da li sam sa nekim ili sam slobodna. Volela bih da sam znala ranije šta se dešava van 'Zadruge', pa da sam i ja mogla drugačije da se ponašam u rijalitiju, da se ne kontrolišem."\nBivša zadrugarka ističe da će uprkos nesuglasicama sa partnerom i razvodu koji planira za sada ipak nastaviti da živi sa i dalje zakonitim suprugom u porodičnom domu.\n"Još uvek živimo zajedno, ali gotovo da se i ne viđamo. Ostali smo u dobrim odnosima zbog deteta, tako će i ostati. Pavle će se iseliti, pronaći će stan za sebe, a ja ću ostati da živim ovde. Dok se to ne desi, eto, mi smo zajedno", kaže Dragana i objašnjava da se još uvek nije videla sa svim dragim ljudima koji su joj nedostajali dok je bila u rijalitiju.\n"Još uvek nisam stigla ni da se vidim sa svima i da se ispričam. Reakcije na moje učešće u rijalitiju su zaista odlične. Čak ni snimke iz 'Zadruge' nisam stigla da pregledam, još je sve sveže. Ono što su mi najbliži članovi porodice i prijatelja rekli jeste da su zaista zadovoljni i da su me gledali i pratili dok sam učestvovala."\nTakođe, ona planira i da se posveti karijeri.\n"Odlučila sam da se nakon 'Zadruge' posvetim svojoj karijeri i da krenem da se bavim pevanjem. Mislim da bi odlično bilo da za početak snimim autobiografsku baladu o svemu što mi se izdešavalo, o krahu braka i mom životu generalno. Kasnije mogu tu da budu i neke brže pesme, ali za sada sam ovako isplanirala. Volela bih da glas bude obrađen autotjunom, malo više ću da poradim na toj ideji. Treba da iskoristim svojih pet minuta koji su sada. Iskreno, još uvek se trudim da se odmorim, svaki slobodan trenutak provodim sa sinom i sabiram utiske", kaže Dragana.\nNjen favorit za pobedu je Ljuba Pantović, s kojom je i te kako zbližila u rijalitiju.\n"Moj favorit je Ljuba. Ona mi je bila prijateljica, sa njom sam provodila dosta vremena i zaista bih volela da ona pobedi. Svakako podržavam i Sanju i Minu Vrbaški", istakla je Mitrova.\nŠto se nje tiče, u rijalitiju su prave ljubavi moguće. Tako tvrdi jer je imala priliku i da se u to uveri.\n"Veze Matore i Sanje i Davida i Ane su prave. Nije to neka rijaliti igra, zaista mislim da im je stalo do partnera. Trpe neke pritiske pred kamerama i ništa nije isto kao u spoljnom svetu, ali mislim da će opstati. Vreme će pokazati, za sada smatram da tu ima ljubavi", poručila je Dragana Mitar.\nSa druge strane, Dragana smatra da Marko Miljković nije pravi partner za blogerku Lunu Đogani.\n"Mislim da je trenutak da Luna pronađe za sebe pravog muškarca koji će da joj bude podrška i da stoji uz nju. Smatram da joj se Marko nakačio i da je iskorišćava, ona je poznatija od njega, pa je zbog toga uz nju. Nikad se ne zna, možda oni i opstanu kada izađu iz rijalitija, ali smatram da njoj treba drugačiji muškarac. Ona će to znati kada napusti rijaliti i kada sa Markom provede neko vreme u spoljnom svetu", zaključila je Dragana.\nDragana MitarZadrugarijaliti šoubrakrazvodSiniša Dragutinović


MALI DEBRC JE NEKAD BIO PRESTONICA SRPSKE KRALJEVINE: Crkva cara Konstantina danas krasi ovo mirno mesto – Come To Serbia\nDok prolazite kroz Debrc, mirno mestašce pored Vladimiraca od jedva 700 ljudi, teško vam je i zamisliti da je ovde, usred mačvanske ravnice, nekada bila prestonica Sremske Kraljevine, srednjovekovne srpske države, na čijem čelu je bio moćni srpski vladar Stefan Dragutin Nemanjić, unuk prvog srpskog kralja, Stefana Nemanjića.\nSve je ovde sada usporeno: ujutru, u 8 sati, na ulicama nema nikoga, a tek ponekad ovde prođe poneki automobil. Znatiželjni pogledi nas prate dok prilazimo najimpozantnijoj građevini u selu, jedinoj koja možda može da navede ka razmišljanju o Debrcu kao o nekada slavnom sedištu slavne države.\nLepa, čista, očuvana i naočita crkva odmah upada u oči svakome ko prođe ovude: dovršena je 1942. godine, i pripada Eparhiji šabačkoj Srpske pravoslavne crkve.\nPosvećena je rimskom caru Konstantinu i njegovoj majci Jeleni, a podignuta je u spomen Stefanu Dragutinu, koji je mali Debrc zauvek upisao u istoriju Srbije, Evrope i sveta.\nSudbina Debrca upravo je nalik sudbini Srbije: veličanstveni i slavni srednji vek, pa zatim skoro 6 vekova tame i zaborava pod vlašću Osmanlija, a zatim ponovno uspostavljanje države i nacionalnog duha, krajem 19. i početkom 20. veka.\nIpak, 6 vekova je mnogo vremena, i u Debrcu danas postoji samo ova crkva, a manastir kralja Dragutina i njegova crkva Pokajnica, koji su nekad gospodarili njegovom prestonicom, egzistiraju samo u istorijskim spisima i ponekoj već zaboravljenoj legendi.\nBaš je ovo mesto, Debrc, simbol velikog uspona srpske srednjovekovne države, pošto je 1267. godine otac Stefana Dragutina, kralj Uroš, otrgao od Ugara Mačvansku banovinu, i na njeno čelo postavio svog sina Stefana Dragutina. Ovim je počelo veliko širenje srpske države, koja je nepun vek kasnije postala najveća sila srednjovekovne Istočne Evrope.\nInače, hram Svetog cara Konstantina i majke mu carice Jelene počeo je da se gradi 1937. godine, a inicijator izgradnje je bio konjički pukovnik Voja Todorović, komandant vojnog okruga u Šapcu. Zemljište su poklonili, ostalo je zabeleženo, Dragoljub Novaković i Dragutin Živković.\nNažalost, 1939. godine ktitor Voja naprasno je umro, a crkva je ostala nedovršena. Ko zna da li bi ona ikada i bila završena da jednom prilikom iz Beograda za Šabac nije putovao dr Viktor Šipotovski, Rus, lekar iz Beograda.\nUgledavši nedovršenu crkvu, on je počeo da skuplja dorovoljne priloge da se ona dovrši.\nZahvaljujući Šipotovskom, crkva je potpuno dovršena 1942. i svečano osvećena na Petrovdan, za vreme nemačke okupacije.\nU izgradnji su učestvovali seljaci iz Debrca i okoline uz nesebičnu pomoć darodavaca iz cele Srbije.\nKtitor Viktor Šipotovski je ubijen u vihoru građanskog rata 1944. godine, a telo mu počiva na groblju u Debrcu.\nCrkva je građena u srpsko-vizantijskom stilu i nalazi se pored puta na samom ulazu u Debrc, sa obrenovačke strane.\nPosted by: silvija in Šumadija i Zapadna Srbija, Vesti tagged Come to Serbia, Crkva u Debrcu, Debrc, Nemanjići, Sremska kraljevina, Srpska kraljevina, Vladimirci


Kikinda - Hitna pomoć proglasila ženu mrtvom, ona se probudila pred pogrebnicima | Info | Region\n23. September, 04:49\nŽenu proglasili mrtvom, probudila se pred pogrebnicima! 0 Podijeli Podijeli na facebook Podijeli na twitter Podijeli na viber Pošalji na mail\nLekar Hitne službe u Kikindi napravio je grešku kada je baku I.K. (89) nakon pregleda u njenoj kući proglasio mrtvom, ali se ubrzo pokazalo da je žena živa.\nOna je hitno prebačena u kikindsku bolnicu, gde se i sada nalazi na odeljenju neurologije, pišu "Novosti".\nKada je ekipa Hitne službe stigla u kuću pacijentkinje I.K. lekar je, nakon pregleda, konstatovao smrt starice, pa je porodica pozvala pogrebnu službu.\n"Rođaci su sugerisali pogrebnicima da joj skinu nakit, međutim, tada se videlo da je žena živa, jer je pokrenula oči, pa ih na kraju i otvorila. Onda je ponovo pozvana Hitna služba i prevezla ženu u bolnicu", ispričale su komšije.\nBrigu o njoj, osim lekara i medicinskog osoblja, vode ćerka i snaha.\nOvo je drugi ovakav slučaj u Kikindi kada lekar Hitne službe živu pacijentkinju proglašava mrtvom.\nTo se dogodilo i u maju prošle godine kada je lekar te službe baku, koja je živela u Genrontološkom centru, proglasio mrtvom, ali je sutradan utvrđeno da je živa, pa je, takođe, prebačena u bolnicu.\nSrbija mrtvi hitna pomoć


Potpisan ugovor o rekonstrukciji Pogače, početak radova u septembru\nPredsednik opštine Bečej Dragan Tošić i Ivan Plazonić, direktor firme „Put-invest“ DOO PZP, Bački Petrovac, koja je nosilac radova konzorcijuma izvođača u kojem su i „Put-invest“ DOO za izvođenje građevinskih radova, Sremska Kamenica, „Energy pro“ DOO za trgovinu na veliko i malo, Novi Sad, DOO za proizvodnju i trgovinu „Intec“ Novi Sad i „Ekonomistelektro“ DOO Beočin, potpisali su danas ugovor o rekonstrukciji pešačkog platoa na Trgu oslobođenja u Bečeju.\nPrema rečima predsednika opštine Bečej radovi na rekonstrukciji Pogače bi trebalo da počnu u septembru ove godine.\n- Kao što sam i najavio na svečanoj sednici Skupštine opštine Bečej povodom Dana grada, rekonstrukcija trga će početi u septembru. Očekuje nas veliki posao na arhitektonsko-građevinskim radovima, hidro-mašinskim, elektro radovima, radovima na toplovodu i ozelenjavanju za koji smo spremni. Kada sve bude završeno, trg u centru grada će dobiti sasvim novu dimenziju i naravno mnogo lepši izgled nego što je sada. Novom izgledu i dimenziji Pogače treba dodati renoviranu zadužbinu Bogdana Dunđerskog i adaptaciju fasade Gradske kuće, zadužbine baronice Eufemije Jović i Gradskog pozorišta, koje je u planu da se uradi u narednom periodu – rekao je Tošić.\nInače, ugovor o rekonstrukciji pešačkog platoa na Trgu oslobođenja je vredan 111.155.167,85 bez PDV-a. Rok za izvođenje radova je 210 kalendarskih dana od dan uvođenja u posao.


DŽADA FEST: Duhoviti filmovi koji imaju što da kažu | Analitika - Informativni Portal\nOd 4. do 10. juna na sedam lokacija u Podgorici\nDŽADA FEST: Duhoviti filmovi koji imaju što da kažu\nOpredijelili smo se za duhovite filmove koji imaju što da kažu i koji komuniciraju sa publikom, izjavio je selektor Džada Film Festa Nikola Vukčević.\nObjavljeno: 25. 05. 2018 - 13:50 Promjenite veličinu teksta: A A A\nOn je na konferenciji za novinare kazao da je koncept festivala, koji će se održati od 4. do 10 juna na sedam lokacija u Podgorici, da se prikazuju stariji filmovi, “čime neki sjajni naslovi dobijaju drugu šansu na velikom platnu”.\n“Komunicirali smo i sa mjestom na kojem će filmovi biti predstavljeni. Nije slučajno što će “Dvije čađave dvocijevke” biti prikazane na Zabjelu, a “Divna splitska noć”, čija je radnja smještena na centralnom splitskom trgu, na Trgu Nezavisnosti”, naglasio je Vukčević.\nProjekcije filmova zakazane su za 21 sat, a festival otvara srpski film “Kad porastem biću kengur”, koji će biti prikazan u Ulici Svetozara Markovića. Vukčević je najavio da je moguće da će neko iz ekipe filma prisustvovati projekciji.\n“Ovo je ujedno i omaž glumcu Nebojši Glogovcu koji je nedavno preminuo”, podvukao je selektor festivala.\nNina Lončar iz agencije Link Creative Studio koja je organizator festivala istakla da publiku u četvrtom izdanju “Džada Festa” očekuju novine- uvođenje programa Džada junior namjenjenog mlađoj publici, kao i svrstavanje na mapu zelenih festivala.\n“Osim zaustavljanja saobraćaja na nekoliko glavnih saobraćajnica, ove godine idemo i korak dalje. Filmovi će se projektovati na velikom platnu uz pomoć solarne energije, korišćenjem opreme za solarni bioskop”, precizirala je Lončar.\nFestival se i ove godine održava u saradnji sa Crnogorskom kinotekom i Glavnim gradom. Menadžer Glavnog grada Drago Đeković rekao je da "Džada Film Fest" daje poseban pečat Podgorici, transformišući njene užurbane gradske zone u oaze za druženje i uživanje u zanimljivom kulturnom događaju na otvorenom, po ugledu na svjetske metropole.\nTagovi: Nikola Vukčević nina lončar drago đeković Džada Film Fest\n26. 05. 2018 - 09:37\nOvima ljudima treba objasniti da se filmovi prikazuju u namjenski izzgradjenim prostorima koji se zovu bioskopi. Prikazuju nekakve filmove za koje tesko moze naci neko ko ih nije gledao. Zaustave saobracaj i dodje jedno 50 dusa koji sjede na ulici i gledaju film. Duva vjetar, bika okolo, mrak jos nije sasvim pao. Pa ne gleda se umjetnicki film tako. To vam je kao da citate neki klasik ispod vode.


Spisak investitora zaint. za privatizaciju u Srbiji\nNaslov: Spisak investitora zaint. za privatizaciju u Srbiji 12/2/2014, 00:43\nСписак инвеститора по земљама\nПисма о заинтересованости по субјектима приватизације\nNaslov: Re: Spisak investitora zaint. za privatizaciju u Srbiji 12/3/2014, 21:07\nNaslov: Re: Spisak investitora zaint. za privatizaciju u Srbiji 12/4/2014, 22:04\nDanijel Kulačin, koji je u medijima donedavno predstavljan kao član i funkcioner Treće Srbije, a što je ta partija sada demantovala, planira da kupi devet medija u Vojvodini. Reč je o novosadskoj televiziji Apolo, Dnevniku - novine i časopisi, Informativnom centru Kikinda, preduzećima Bačka Topola i Vrbas, radio stanicama Novi Bečej, Subotica i Zrenjanin, kao i o RTV Bapu iz Bačke Palanke.\nS druge strane, Vladan Kostić, koji je na spisku predstavljen kao fizičko lice, dostavio je čak 11 pisama sa željom da kupi državne medije. On u svom vlasništvu, barem za sada, planira da ima radio i televizije Bap iz Bačke Palanke, Brus, Inđija, Mladenovac, Stara Pazova, Trstenik, Ćuprija, Vrnjačka Banja, Smederevo, Šabac i BC Info iz Bele Crkve.\nMeđu zainteresovanima za kupovinu medija ističe se i fizičko lice Miloš Paunović, koji je poslao pisma o zainteresovanosti za kupovinu Politike ad, RTV Pančevo i TV Smederevo.\nNa spisku se nalazi i kompanija Miodraga Kostića MK grup, koja je izrazila želju da kupi novosadski Dnevnik holding i izdavačku kuću Radnička štampa, čije je sedište na Trgu Nikole Pašića u Beogradu. Radničku štampu bi da u svom vlasništvu imaju i firme „Keep light“ i „Novnik-co“. Dnevnik štampariju u Novom Sadu, s druge strane, želi da kupi firma registrovana u Velikoj Britaniji „SAD CLAUDIUS CAPITAL“.\nNajviše zainteresovanih ima za kupovinu BC Info iz Bele Crkve - čak šest, isto toliko je i pisama o namerama o kupovini Pančevca, dok je po pet interesenata za Glas Podrinja iz Šapca, Nedeljne novine iz Bačke Palanke i Radio Sombor.\nNaslov: Re: Spisak investitora zaint. za privatizaciju u Srbiji 12/18/2014, 13:02\nAntić je za RTS kazao da su kineske kompanije predale ponude o zainteresovanosti za 18 od 502 srpskih preduzeća koje je Srbija ponudila na prodaju, ali da ih najviše zanima kupovina kruševačke fabrike "14. oktobar" i "Prve petoletke" iz Trstenika.\n"Kineski premijer je tražio od nas da mu dostavimo koja su to naša preduzeća i koje njihove kompanije su zainteresovane, da bi se dao jedan dodatni podsticaj svemu tome", rekao je Antić.\nNaslov: Re: Spisak investitora zaint. za privatizaciju u Srbiji 2/9/2015, 11:22\nEvo spiska od 188 kompanija koje su predvidjene za stecaj\nSta to konkretno znaci? Da li ce biti moguc otkup nekog od ovih preduzeca sa spiska?\nNpr preduzece bez zaposlenih, bez imovine I fin.izvestaja da li moze da se preuzme ili otkupi iz stecaja radi imena.\nNaslov: Re: Spisak investitora zaint. za privatizaciju u Srbiji 2/9/2015, 11:49\nTo ide preko suda, evo ti advokat koji to radi nnvlaw@gmail.com\nZakon o stecaju:\nNaslov: Re: Spisak investitora zaint. za privatizaciju u Srbiji 2/28/2015, 00:15\nBritanske kompanije su zainteresovane za privatizaciju preduzeća u Srbiji, a naročito za "Lastu", Rafineriju nafte Beograd i "Tehnohemiju", poručeno je danas na Trećoj konferenciji o odnosima Srbije i Velike Britanije pod nazivom "Stvaranje strategijskih partnerstava" u Beogradu.\nSer Pol Džadž, predsednik Britansko-srpske privredne komore, ukazao je, u izjavi Tanjugu u pauzi konferencije, da je važno olakšati poslovanje u Srbiji i, naročito, obezbediti vladavinu prava kako bi investitori bili sigurni da će biti ispoštovane odredbe ugovora koje sklapaju i da će im se ulaganja isplatiti.\nOn je podsetio da veze između Srbije i Velike Britanije datiraju odavno i ukazao da se u poslednjih 10 godina beleži razvoj trgovinskih odnosa između dve zemlje.\n"Postoje izvesna ulaganja, više iz Britanije u Srbiju nego obrnuto, i u vezi sa tim postoji dobar osećaj", istakao je Džadž.\nDirektor Agencije za privatizaciju Ljubomir Šubara rekao je, na panel diskusiji o modernizaciji privrede Srbije, da su britanski investitori najviše zainteresovani za tri firme - "Lastu", "Tehnohemiju" i Rafineriju Beograd, ali je napomenuo da su rokovi za privatizaciju veoma kratki.\nKad god su nam Britanci "pomagali" uvek smo najbali !!\nViše su Neci uradili za nas od Britanaca.\nSečanje: Gospodine Čerčil, pa Tito je komunista!\nČerčil: A jel Vi imate nameru posle rata da živite u Jugoslaviji?\nA o 27. martu da ne govorimo...\nI o našoj borbi za nezavisnost od Turaka, gde je Engleska sve vrema bila na strani Turaka itd....\nNaslov: evo 4/5/2015, 20:42\nNa konstataciju lista da je obećano da će tridesetak tendera biti raspisano u januaru, a da je raspisano samo četiri, Šubara je rekao da je Agencija i za ta četiri jedva raspisala javni poziv.\n"Sigurno je da kod zaposlenih u Agenciji postoji strah da će jednog dana ostati bez posla. Ne svidja se ni rukovodstvu u tim preduzećima...Onda postoji birokratija izmedju Agencije za privatizaciju, Ministarstva privrede, Agencije za restituciju, Geodetskog zavoda. Taman svako malo doda svoje birokratije i kada sve zajedno smešate dobijete ovo. Sada pokušavamo da sve to okrenemo naglavačke", precizira Šubara.\nNaslov: Re: Spisak investitora zaint. za privatizaciju u Srbiji 4/6/2015, 14:48\nSertić: Ne damo da kupuju firme za evro i gurnu ih u stečaj\nSa jednog broja preduzeća država će skinuti blokadu, rekao je ministar, ali će se gledati da se problemi tih firmi reše bilo kroz stečaj, privatizaciju ili na neki drugi način.\n"Po isteku zakonskog roka, odnosno 31. maja, država će morati da nastavi da štiti strateška preduzeća kojih ima oko dvadesetak plus ili minus", rekao je ministar nakon sastanka sa predstavnicima Agencije za privredne registre.\nMinistarstvo privrede će predložiti koja preduzeća će država nastaviti da štiti, odnosno koja su strateška, a konačnu odluku o tome doneće vlada Srbije, rekao je ministar.\nOn je ukazao da je imperativ države brza, efikasna i transparentna privatizacija, a rokovi neće biti produženi.\nPrema njegovim rečima, država je spremna da preduzeća sa negativnim kapitalom proda i za minimalnu cenu, odnosno za jedan evro, ali će u tom slučaju jasno biti definisane obaveze kupaca.\n"Nećemo dozvoliti da se desi da neko kupi firmu za jedan evro, pa da je onda namerno gurne u stečaj, proda imovinu i tako se naplati", poručio je Sertić.


Inicijativa HONG – HONG\nDragi prijatelji, kao odgovorni članovi (i utemeljitelji) HDZ-a, odlučili smo pokrenuti stranicu HONG – Hadezeovci organizirano nadgledaju glasovanje, kako bismo osigurali poštenu provedbu predstojećih izbora za predsjednika, zamjenika predsjednika i potpredsjednike HDZ-a. Naš je cilj potaknuti što veći broj članova HDZ-a da 15. ožujka iziđu u što većem broju na ove povijesne izbore. Tog dana odlučujemo o sudbini našeg HDZ-a i naše Domovine, izaberimo stoga najbolje kandidate!\nSvatko od nas članova HDZ-a ima svoje preferencije glede kandidata za pojedine stranačke dužnosti. Molimo vas da poštujete ravnopravnost kandidata i ne vodite kampanju na ovoj stranici. Isto tako, neprimjerene ili uvredljive komentare morat ćemo uklanjati. Ova je stranica namijenjena obznanjivanju “nepodopština” ljudi koji postupaju na način nedostojan člana HDZ-a i poticanja što većeg broja od ukupno 211.492 člana HDZ-a da 15. ožujka u demokratskoj proceduri slobodno izaberu najbolje kandidate za dužnosti u stranci.


TRI BODA IMPERATIV - FK BORAC BANJALUKA FK Borac Banjaluka\nObjavljeno: 11.04.2014. u 16:24\nU 26. kolu Premijer lige fudbaleri Borca, u krajiškom derbiju, odmjeriće snage sa prijedorskim Rudarom. Borac u posljednjih pet utakmica na Gradskom stadionu nije trijumfovao, štaviše nije postigao ni pogodak, a svi u taboru Borca ističu da je sutrašnji meč sa Prijerorčanima prava prilika da se negativni niz prekine.\n– Tri boda iz sutrašnje utakmice su nam imperativ i to treba svima da bude jasno. Jedino nas pobjeda iz meča sa Rudarom može zadovoljiti i tako ćemo se postaviti na terenu. U prethodnih pet domaćih utakmica nismo slavili, a što je najgore, nijednom nismo zatresli mrežu rivala, što će se, ne sumnjam, desiti već sutra – rekao je trener Borca Vinko Marinović, istakavši kako mu na raspolaganju za sutrašnji duel neće biti Nebojša Runić i Stefan Dujaković.\nVezista Borca Mladen Žižović ističe da Borac može mnogo bolje nego što tabela trenutno pokazuje i uvjeren je da će se to dokazati već sutra.\n– U proteklih nekoliko kola devalvirali smo svoje vrijednosti, ali sam siguran da ćemo već sutra protiv Rudara opravdati povjerenje navijača i stručnog štaba i stići do pobjede. Ukoliko budemo igrali kao u većem dijelu jesenje polusezone, uvjeren sam da bodovi ostaju u Banjaluci – poručio je Žižović.\nUtakmica između Borca i Rudara počinje u 19:30 časova.


Ovo je ono što mnogi stručnjaci veruju da će se desiti u svim industrijama u narednim mesecima kao posledica pandemije koja je rasporstranjena širom sveta.  . Kako su milioni ljudi širom sveta i dalje ograničeni u kretanju, a mnogi se prilagođavaju prema “normalnom životu”, stoga se mnogi pitaju može li budućnost izgledati poput one koju smo poznavali? Ova transformacija može biti vrlo strašna za mnoge. Ono što je realnost je da se indutsrija hrane oduvek razvijala. To nas dovodi do pitanja: “ U kom pravcu se kreće sada?!”\nJedno od uverenja je da će ishrana na bazi biljaka imati veliki uticaj na novonastalu situaciju. Tokom prve izolacije IPOSOS je anketirao 28000 ljudi širom sveta:79% ljudi je izjavilo da će tražiti proizvode koji su zdraviji i bolji po životnu okolinu. .U nekim zemljama poput Brazila i Meksika, skoro 91% ispitanika je potvrdilo tu izjavu. U Kini očekuju da će tržište alternative mesu na biljnoj osnovi rasti do 12 biliona dolara u 2023. godini sa 10 biliona dolara iz 2018. godine. .\nZašto se očekuje da će tržište hrane na biljnoj osnovi imati brzi porast?! Ono što je počelo kao bunt prema okrutnosti prema životinjama, preraslo je u trend koji predvode Pol Mek Kartni i Majli Sajrus. Sada kada je ishrana na viljnoj bazi imala halo efekat ne čudi sto je preko 94 miliona slika tagovano #vegan i preko 28 miliona sa #planbased na Instagramu.\nČini se da su se pokretački faktori promenili i to ubrzanim tempom. Prema novijim istraživanjima, poput već spomenutog IPSOS istraživanja, potrošači sada vrše odabir koji ne samo da je dobar po njih ali i održiv po planetu. Zbog toga je ishrana na bazi biljaka rešenje njivih želja.\nLansiranje proizvoda na biljnoj bazi u pekarstvu i poslastičarstvu je u stalnom porastu. Gledamo u velki porast proizvoda koji su lansirani u pekarstvu i poslastičarstvu u poslednjih 10 godina: Pekarski proizvodi beleže rast od 33% godišnje dok poslastičarski proizvodi neverovatnih 21%. Neverovatan porast se dogodio tokom 2019. godine. Možda su ekonomisti bili u pravu kada su 2019. godinu nazvali godinom vegana?\nIshrana na biljnoj osnovi: zdrava i održiva po životnu okolinu?\nDa li su rešenja na biljnoj osnovi zdravija? Ishrana isključivo na biljnoj osnovi ne garantuje nam savršeno zdravlje, međutim ako je iskombinujemo sa balansiranim i nutritivno bogatim jelima, može dovesti do poboljšanja zdravlja. Ovo je potvrđeno u stotinama studija širom sveta, koje pokazuju da u poređenju sa prosečnom zapadnjačkom dijetom povećana konzumacija hrane na biljnoj osnovi poput celog zrna žitarica, mahunarki, voća i povrća povezana je sa smanjenjem rizika za nastanak srčanih oboljenja, dijabetes tipa 2, gojaznosti i ostalih zdravstvenih stanja..\nU pogledu održivosti, konzumenti veruju da prelaskom na ishranu sa više biljaka pospešuju ne samo životnu okolinu sebi i životinjama, već i da pospešuju svet čineći ga lepšim mestom za život. Mnoge studije i predviđanja su pokazala da izbacivanjem iz upotrebe proizvoda na bazi životinja može značajno da se redukuje emisija ugljenika u vazduhu, upotrebu vode, i smanji količina otpada u okeanima.\nKonzumenti širom sveta jasno brinu o svom zdravlju i održivim izvorima hrane, i to sa dobrim razlogom. Ali da li će se razvijati i potrajati? Često, najdugoročniji uticaj u industriji se razvije kada konzumenti odluče da ga učine prioritetom.\nHACCP, najbolji primer iz prakse\nSjajan primer ove teze je i HACCP, koji je merni sistem i adresa za bezbednost u hrani.Posle decenija opoziva i masovnih negodovanja javnosti HACCP je napokon postao široko rasprostranjen od inostranih proizvođača hrane. . Ova inicijativa je ultimativno uticala na zdravlje konzumenata i higijenu na bolje, za decenije koje će doći. U SAD, tokom 1985. sa populacijom od 237 miliona ljudi prijavljeno je preko 31 000 slučajeva bolesti od prehrambenih proizvoda. Tokom 2017., sa populacijom od 325 miliona prijavljeno je manje od 15 000 slučajeva. Proizvođači hrane preduzeli su drastične mere da spasu ljudske živote i uspelo im je.\nKoliko ljudi se pita da li će članovi industrije hrane biti toliko predusretljivi prema životinjama na isti način? Zbog zdravlja konzumenata? Ili zbog planete? Ili će biti ostavljeno konzumentima da nastave ovu inicijativu ka mnogo održivijem životnom stilu?\nPreuzimanjem odgovronosti za hranu koju proizvodimo, industrija hrane ima priliku da ostvari trajni uticaj. Kao pekari, poslastičari i čokolateri , možemo sačekati dok se svi ne oglase sa zahtevima za biljnim proizvodima ili možemo preduzeti proaktivne korake da obezbedimo ukusne, zdrave i proizvode iz održivog razvoja za naše mušterije.\nPuratosova rešenja za proizvode na biljnoj osnovi\nIako zamena za puter, jaja i mleko nije možda tako jednostavna pri spremanju hrane, da bi vas ohrabrili da počnete udružili smo naše proiuzvode na biljnoj bazi za pekarstvo, poslastičarsvo i čokoladu:\nSunset Glaze: alternativa premazu od jaja, daje pecivima sjaj i boju, spremno za upotrebu, UHT tehnologija\nAmbiante: jedina biljna pavlaka na tržištu, izuzetnih performansi, dobrog volumena i postojana za dekoracije.\nEasy Puravita Triumph: Smeša za izradu nutritivno bogatijih proizvoda minimum 3g vlakana na 100g gotovog proizvoda odličan ukus i sve prednosti celih zrna i semenki\nPogledajte ove proizvode na delu. Ovde možete pronaći inspirative recepte koje su naši demonstratori osmislil za vas:\nPuravita Trimuph Focaccia\nKockaste čoko loptice\nUčinimo pozitivan uticaj na nas, i za buduće generacije.\nKontaktirajte nas na office@puratos.rs\nIzaberite zemlju Afghanistan Albania Algeria Angola Argentina Armenia Australia Austria Azerbaijan Bahrain Belgium Belize Benin Bolivia Bosnia-Herzegovina Brazil Bulgaria Burkina Faso Burundi Cambodia, Kingdom of Cameroon Canada Central African Republic Chad Chile China Colombia Congo, Democratic rep Congo, Republic Costa Rica Croatia Cuba Cyprus Czech Republic Denmark Djibouti Dominican Republic Ecuador Egypt El Salvador Eritrea Estonia Ethiopia Finland France Gabon Gambia Georgia Germany Ghana Greece Guatemala Guinea Guinea Bissau Honduras Hong Kong Hungary India Indonesia Iran Iraq Ireland Israel Italy Ivory Coast Jamaica Japan Jordan Kazakhstan Kenya Kuwait Laos Latvia Lebanon Liberia Libya Lithuania Luxembourg FYR of Macedonia Madagascar Malawi Malaysia Mali Mauritania Mauritius Mexico Moldova Mongolia Montenegro Morocco Mozambique Myanmar Namibia Netherlands New Zealand Nicaragua Niger Nigeria Norway Oman Pakistan Panama Peru Philippines Poland Portugal Qatar Romania Russia Rwanda Saudi Arabia Senegal Serbia Seychelles Sierra Leone Singapore Slovakia Slovenia Somalia South Africa South Korea Spain Sweden Switzerland Taiwan Tajikistan Tanzania Thailand Togo Trinidad and Tobago Tunisia Turkey Turkmenistan Uganda Ukraine United Arab Emirates United Kingdom Uruguay USA Uzbekistan Venezuela Vietnam Yemen Zambia Zimbabwe


Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja\nSocijalna inkluzija dece sa razvojnim smetnjama i problemima u ponašanju: Zbornik radova, 2016, 21-31\nUR  - http://rfasper.fasper.bg.ac.rs/handle/123456789/2610\nT1  - Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja\nUR  - S_557\nauthor = "Milanović-Dobrota, Biljana and Radovanović, Vesna",\ntitle = "Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja",\nurl = "S_557"\nMilanović-Dobrota, B.,& Radovanović, V.. (2016). Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja. in Socijalna inkluzija dece sa razvojnim smetnjama i problemima u ponašanju: Zbornik radova, 21-31.\nMilanović-Dobrota B, Radovanović V. Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja. in Socijalna inkluzija dece sa razvojnim smetnjama i problemima u ponašanju: Zbornik radova. 2016;:21-31.\nMilanović-Dobrota, Biljana, Radovanović, Vesna, "Osnovna škola i deca sa razvojnim smetnjama – tranzicioni izazovi, problemi i mogućnosti prevazilaženja" in Socijalna inkluzija dece sa razvojnim smetnjama i problemima u ponašanju: Zbornik radova (2016):21-31,


Kreiranje DNS zapisa na veb sajtu Bluehost za Office 365 - Office 365\nKreiranje DNS zapisa na veb sajtu Bluehost za Office 365\nAko je Bluehost vaš dobavljač usluga DNS hostinga, pratite korake navedene u ovom članku da biste verifikovali domen i podesili DNS zapise za e-poštu, Skype za posao online i tako dalje.\nNakon što dodate ovih zapisa kod Bluehost, domen biće podešeno za rad sa Office 365 usluge.\nDa biste počeli, idite na stranicu sa domenima na lokaciji Bluehost pomoću ove veze. Biće vam zatraženo da se prvo prijavite.\nU oblasti ime_domena, u redu Uređivač DNS zona odaberite stavku Upravljanje DNS zapisima.\nNa stranici Uređivač DNS zone, u oblasti Dodavanje DNS zapisa, u poljima za novi zapis otkucajte ili kopirajte i nalepite vrednosti iz sledeće tabele.\nAko postoje još neki MX zapisi u odeljku MX (Mail Exchanger) izbrišite svaki od njih.\nZa jedan od ostalih MX zapisa odaberite stavku Izbriši.\nPomoću istog procesa izbrišite sve druge MX zapise koji su već navedeni.\nU odeljku zapisa A (Host) pronađite red za autodiscover zapis, a zatim odaberite stavku izbriši za taj red.\nVažno: Morate da izbrišete na postojeću Automatsko otkrivanje zapisa pre nego što dodate zapis automatskog otkrivanja koji je potreban za Office 365. Bluehost vam ne dozvoljava da biste održali dva zapisa za Automatsko otkrivanje istovremeno.\nNa stranici Uređivač DNS zone, u oblasti Dodavanje DNS zapisa, u poljima za novi zapis otkucajte ili kopirajte i nalepite vrednosti iz prvog reda sledeće tabele.\nDok ste u odeljku Dodavanje DNS zapisa napravite zapis pomoću vrednosti iz sledećeg reda u tabeli, a zatim ponovo odaberite stavku Dodajte zapis da biste dovršili taj zapis.\nDok ste u odeljku Dodavanje DNS zapisa napravite zapis pomoću vrednosti iz drugog reda u tabeli, a zatim ponovo odaberite stavku Dodajte zapis da biste dovršili taj zapis.


Mnogo češće je izbegavala nego govorila istinu - Istinomer\nKrajem juna 2017. godine Ana Brnabić postala je prva žena na čelu Vlade Republike Srbije. U sastav Vlade ušla je 2016. godine, kao nestranačka ličnost na funkciji ministarke za državnu upravu i lokalnu samoupravu.\nPre nego što je zakoračila u ministarske poslove, tadašnji mandatar, a sadašnji predsednik države Aleksandar Vučić izjavio je da zna da je ona homoseksualka, ali da ga njena privatna opredeljenja ne zanimaju, već ga jedino zanimaju rezultati njenog rada. „Ana Brnabić i ja smo razgovarali i o tom aspektu. Ona to ne krije, s ponosom to govori. Ona je toliko fina i ljupka, i pitala me je, rekla je ‘ako vam to smeta, sigurna sam da će o tome sada da govore’. Odgovorio sam joj ‘mene interesuje šta možeš da uradiš, a znam koliko si stručna i vredna’ “, izjavio je tada Vučić.\nMirjana Nikolić 24. 9. 2020.\nNešto manje od godinu dana kasnije, Aleksandar Vučić je upravo Anu Brnabić predložio za novu mandatarku za sastav Vlade.\n„Smatram da Ana Brnabić poseduje stručne i lične kvalitete za obavljanje funkcije predsednika Vlade“, rekao je tada Vučić i dodao da to što je izabrana nestranačka ličnost ne predstavlja poraz ni za Srpsku naprednu stranku, niti za bilo koju drugu partiju.\nIpak, u SNS Ana Brnabić se učlanila početkom oktobra 2019. godine.\nKomplimenti nisu samo s Vučićeve strane. Početkom ove godine Istinomer je u rubriku Izjave ljubavi zabeležio i izjavu premijerke:\n„Ako ste pametni, vi gledate, slušate i učite od njega. Posebno u politici, nema boljeg učitelja na svetu od Aleksandra Vučića. Učiti od njega je privilegija koju bi mnogi u svetu želeli.“ (Alo, 6-7. januar 2020. godine)\nOcenu kratke noge, koju Istinomer daje izjavama koje su toliko neistinite, da su gotovo smešne, Brnabić je dobila za tvrdnje da je dijalog sa Prištinom potpuno transparentan, da u toku julskih protesta policija nije bacala suzavce: „Juče policija nije bacala suzavce. Dakle svi suzavci koji su juče bacani, bacani su od strane demonstranata”, kao i da se pre 2014. godine nije obeležavao početak NATO bombardovanja.\nNa početku mandata Ane Brnabić Istinomer je najčešće kao neistine ocenjivao izjave premijerke u vezi s ekonomijom, poput toga da se striktno prate efekti subvencionisanja, da imamo treću godinu suficit u budžetu, da bi se penzije umanjile ukidanjem zakona.\nVeliki deo neistinih izjava Brnabić odnosi se na poređenje s politikom „bivšeg“ režima.\nGovorila je, na primer, da je bilo 790 000 nezaposlenih 2012. godine, zatim da je rast BDP-a 2012. godine bio 3,1, što je najveći rast od 2000. godine, da je nemoguće da je privredni rast 2012. godine bio toliki, a u odnosu na nezaposlenost, kao i da u Srbiji 2012. godine nije bilo opozicionih medija…\nS druge strane, početkom aktuelne pandemije Brnabić je neistinto govorila o i o tajnosti broja respiratora, odnosu broja testiranih i zaraženih, plaćanju testiranja u Južnoj Koreji, zatim da Srbija nije krila podatke o broju zaraženih i preminulih, kao i to da niko nije rekao da smo pobedili koronu, iako je u Informatoru Srpske napredne stranke doslovno pisalo da je Srbija pobedila u borbi protiv opasnog virusa.\nMeđu ostalim izjavama premijerke Brnabić, Istinomer je tri puta utvrdio zloupotrebu činjenica, a tri puta je ocenio da je rekla istinu.\nU zbir od 31 ocenjene izjave Ane Brnabić nije ušao priličan broj Izjava ljubavi, kao ni apsurdi s etiketom Što zelenije to pliva.\n*Vlada premijerke Ane Brnabić odlazi na kratkim nogama.\nAna Brnabić premijer Srbije Vlada Republike Srbije


Dragoslav Šćekić za Borbu: Očekujem da SNP i DF budu stožer nove vlasti u Podgorici! – Borba\nGradonačelnik Berana Dragoslav Dado Šćekić dao je punu podršku koaliciji “Sve za moj grad!”, koju čine SNP i DF, na lokalnim izborima u Podgorici. On očekuje da će koalicija postići dobar izborni rezultat, što će značiti odlazak DPS-a i partija koje podržavaju vladajuću strukturu u opozicione klupe.\n“Očekujem da koalicija “Sve za moj grad!”, koju čine SNP i DF, bude stožer nove vlasti u Podgorici, rekao je Šćekić u izjavi za Borbu.\nPojašnjava i da u određenim momentima koalicije itetako znače, zbog okupljanja sve većeg broja glasača, da bi se napravio sinergetski efekat.\n“Što se Podgorice tiče, nadam se da će koalicija “Sve za moj grad!” imati respektabilan broj mandata i da će taj rezultat pomoći zajedničkoj pobjedi svih opozicionih subjekata nad DPS-om i njima bliskim partijama. Nije dovoljno samo napraviti koaliciju i sastaviti listu već je neophodan intezivan rad na terenu. Nadam se opozicionoj pobjedi u Podgorici, poručio je Šćekić.


Poljoprivredne penzije kroji budžet! - AgroFin\nNaslovna MAGAZIN AgroTema Poljoprivredne penzije kroji budžet!\nPoljoprivredne penzije kroji budžet!\nU toku izrada novog sistema PIO osiguranja za poljoprivrednike koji bi bio održiv na duži rok\nUkidanjem Zakona o privremenom umanjenju penzija, poljoprivredne penzije, koje spadaju u grupu najnižih u PIO fondu, ubuduće će se usklađivati kao i sve ostale.\n-Poljoprivrednim penzionerima, statusno se praktično ništa ne menja osim što će se usklađivanje visine čeka koji primaju ubuduće uređivati prema propisima kojima se kroji budžet i budžetski sistem, objasnili su u Ministarstvu rada.\nTo u suštini znači da će penzije poljoprivrednih penzionera kojih trenutno na evidenciji PIO ima nešto više od 180.000, ubuduće zavisiti ne samo od visine osnovice po kojoj su uplaćivali doprinose, već da li će u budžetu za penzije biti para ili ne.\n-Poljoprivredni osiguranici nastaviće da, kao i do sada, uplaćuju doprinose, ali bez obzira na visinu osnovice, do kraja neće znati koliko će im biti tačan iznos penzije, rekao je Željko Simić, načelnik matične evidencije PIO fonda Srbije.\nPrema podacima republičkog PIO fonda, broj poljoprivrednika koji se osiguravaju u poslednjih 15 godina smanjen je bezmalo za četiri puta.\n-U ovom trenutku oko 370.000 poljoprivrednika su obveznici PIO za poljoprivrednike, a samo njih oko 70.000 mogu da, od svog rada, plaćaju doprinose koji, ukupno uzevši, iznose 80.000 – 90.000 dinara godišnje, rekao je nedavno ministar poljoprivrede Branislav Nedimović na konferenciji “Agrarna politika u 2018. godini”.\nDa bi se rešio status poljoprivrednika-osiguranika, Ministarstvo poljoprivrede, u saradnji sa Svetskom bankom, oformilo je radnu grupu. Ona već duže vreme radi na izradi novog sistema PIO osiguranja za poljoprivrednike koji bi bio održiv na duži rok.\n-Ključno pitanje koje se postavlja pred nas jeste da se pronađe rešenje, odnosno kriterijumi po kome će plaćanje doprinosa poljoprivrednika za PIO biti pravedno i srazmerno veličini gazdinstva. U ovom momentu postoje dve opcije – da naplata doprinosa bude srazmerna površini koje domaćinstvo obrađuje ili iskazanom godišnjem prihodu, kaže za AgroFin Nenad Katanić, pomoćnik ministra poljoprivrede i dodaje da postoji još nekoliko rešenja koja se na radnoj grupu razmatraju, ali dok ne budu dogovorena i formulisana, sa njima se neće izaći u javnost.\nKakvo će biti konačno rešenje za penzionere poljoprivrednike koje se najavljuje, ostaje da se vidi. Izvesno je da penzioni sistem osiguranika poljoprivrednika ovakav kakav je, sa nagomilanim dugovima, ne može da opstane. U najavljenoj reformi sistema PIO o poljoprivrednicima-osiguranicima će svakako morati da se povede daleko više računa nego sada. A do tada, njihove penzije će se usklađivati kao i sve ostale, prema raspoloživom budžetu i budžetskom sistemu.\nIZVORAgroFin (Kosta Rajević)\nPrethodni tekstŽARKO GALETIN: IPARD – prva iskustva\nSledeći tekstIzmenjen Pravilnik o upisu u Registar poljoprivrednih gazdinstava


Tečnosti i elektroliti | Pansport.rs |\nUkoliko osoba vežba ili trenira najviše jedan sat u sobi sa umerenom temperaturom, obična voda ili sportski napici su sasvim dovoljni za rehidraciju tela. Tokom napornog vežbanja koje u kontinuitetu traje duže od jednog sata, najbolja zamena za izgubljenu tečnost je ona koja je dobrog ukusa, ne iritira gastrointestinalni sistem i u sebi sadrži izvesne količine ugljenih hidrata za energetske potrebe. Komercijalni sportski napici sadrže 4-8% ugljenih hidrata u formi glukoze, polimdra glukoze ili saharoze i svi oni se brzo i efikasno apsorbuju omogućavajući održavanje glikemije stalnim tokom fizičke aktivnosti. Ovim napicima unosi se glukoza čime se povećava radna sposobnost tela i odlaze nastanak zamora.\nPreporuke za unos elektrolita i tečnosti pred fizičku aktivnost su najmanje 4h i tada nije potrebno uneti 5-7ml/kg telesne mase vode ili sportskog napitka. Neposredno pre treninga ili takmičenja na 15-20 min treba uneti do 500 ml vode.\nTokom fizičke aktivnosti ili takmičenja kako bi se izbegla dehidracija poželjno je koristiti tečnosti koje u sebi sadrže natrijum i kalijum čime se nadoknadjuju gubici elektrolita. Napici koji sadrže 6-8 % ugljenih hidrata preporučuju se za aktivnosti koje traju duže od 1 sata. Poželjan je unos napitka od 150-250 ml na svakih 10-15 min za aktivnosti duže od 60 min.\nKoenzim Q10 kao pomoć u borbi protiv hroničnog umora


6-9.6.XVII savjetovanje iz krivičnopravne oblasti\nHome Novosti 6-9.6.XVII savjetovanje iz krivičnopravne oblasti\nU perodu 06. – 09. juna 2018.godine u Neumu je održano XVII savjetovanje iz krivičnopravne oblasti na temu: ''AKTUELNA PITANJA KRIVIČNOG PRAVA U BOSNI I HERCEGOVINI – 15 GODINA REFORME KRIVIČNOG ZAKONODAVSTVA, PRIJEĐENI PUT I POGLED NAPRIJED'' u organizaciji udruženja sudija FBiH i RS, udruženja tužilaca FBiH i RS, Centra za edukaciju sudija i tužilaca u FBiH i Centra za edukaciju sudija i javnih tužilaca u Republici Srpskoj i advokatskih komora FBiH i RS.\nSavjetovanje je okupilo preko 200 prijavljenih učesnika, a izlagači na teme utvrđene po programu rada su bili eminentni profesori Pravnih fakulteta u BiH, Ombudsmen za ljuska prava u BiH, pomoćnik ministra Ministarstva pravde BiH, predstavnici OSCE misije u BiH, šef Ureda za organizovani kriminal Državnog tužilaštva SR Njemačke, ugledne sudije Ustavnog suda BiH, Suda BiH, okružnih i kantonalnih sudova, kao i tužioci Tužilaštva BiH i okružnih i kantonalnih tužilaštava.\nOvo već tradicionalno savjetovanje je od velikog značaja za razvoj pravne misli i stručnu edukaciju sudija koji se bave krivičnim pravom, a što su prepoznali i oba Centra za edukaciju sudija i javnih tužilaca FBiH i RS, zbog čega je ovo savjetovanje uvršteno u godišnji Program stručnog usavršavanja sudija i tužilaca za 2018.godinu i ulazi u dane obavezne edukacije koji svaki od sudija i tužilčaca u BiH mora ispuniti u toku godine.\nNa savjetovanju su izlagane pripremljene teme koje se odnose na reformu krivično-pravnog sistema i krivičnog zakonodavstva u BiH, novine u novom Krivičnom zakoniku Republike Srpske, zakoni o krivičnom postupku u BiH u svjetlu aktuelnih pitanja krivičnog pravosuđa, procesuiranje krivičnih dijela korupcije i primjena standarda dokazivanja u kompleksnim predmetima korupcije, organizovanog i privrednog kriminala u BiH, prakse suda BiH u primjeni zaštitnih mjera za svjedoke, komunikacija sa svjedocima tokom krivičnog postupka, Konvencije Savjeta Evrope u vezi međunarodne krivičnopravne pomoći, aktuelna pitanja u vezi oduzimanje imovinske koristi ostvarene krivičnim djelom i dr.


» Severina tajno u Beogradu!\nNajpopularnija Hrvatica ponovo je u srpskoj prestonici!\nSeverina Vučković je prošlog četvrtka doletela u Beograd sa sinom Aleksandrom i verenikom Milanom Popovićem, a da to\nPoznati par je oko podneva seo u avion, a malom Aleksandru je ovo bio prvi let, dva meseca od rođenja, prenosi hrvatski „Stori“. Severina je sa porodicom provela nekoliko dana u Beogradu, i to u Milanovom stanu, ali je retko izlazila jer nije želela da je neko fotografiše.\nPošto je u Hrvatskoj vladao veliki interes medija, što za nju, što za malog Aleksandra, Seve je navodno jedva čekala da dođe u Srbiju i malo se odmori. Kako su doputovali Milanovim privatnim avionom, niko na aerodromu nije mogao ni da pretpostavi kada će se srpska snajka pojaviti.\nKako pišu hrvatski mediji, Vučkovićeva je već vratila devojačku liniju, i to uz pomoć privatnih trenera, sa kojima je svakodnevno vežbala, a navodno mali Aleksandar liči baš na mamu. Porodica će živeti u Srbiji, i to u Vršcu, u hotelu koji je Milan nedavno kupio, a apartman je posebno preuređen za njihove potrebe.\nDa su stvarno bili u Beogradu potvrdio nam je i Severinin PR menadžer Tomislav Petrović.\n– Ja nisam njihov agent da bih vam sada pričao gde su sve bili. Mogu vam samo potvrditi posetu Beogradu – izjavio je Petrović za „Alo!“.\nSeverina navodno u drugom stanju???!\nSeverina se porađa carskim rezom?\nNema komentara na “Severina tajno u Beogradu!”\n« Nova generacija „Bitlsa“!\nNikola Kojo pravi ranč! »


SVET NAJBOLJI OD SVIH - Kim Monzo : Beletristika: strani pisci : Domaća knjižara - knjige domaćih i stranih autora\nSVET NAJBOLJI OD SVIH Kim Monzo 4.92 EUR ili 6.74 US$ ili 580.00 din Količina\nSvet najbolji od svih Kim Monzo je sačinio od dve zbirke priča i romana Pred švedskim kraljem, u kojem je opisao uspon i pad pesnika Amargosa. Da bi od nepriznatog usamljenika kakav svojoj okolini služi za podsmeh postao dobitnik Nobelove nagrade, Amargos je praktično morao da se preseli u zgradu u kojoj žive fizički izrazito niski ljudi, i da u njoj i sam, na čudnovat način, izgubi 34 centimetra visine. Kao i u svim pričama ovog dela, posredi je diskretna poruka da savremeni pojedinac može (koliko-toliko) da uspe u svom dinamičnom i zahtevnom životu jedino ako pristane na neke svakodnevne niskosti o na vreme se liši krupnijih iluzija. I kada vole, rade, idu na odmor ili gube, svi junaci ove koliko realistične toliko i fantastičke, ironične i ironično naslovljene knjige skloni su kompromisima kakve svako od nas pravi ili u najmanju ruku prepoznaje. Format: 13x20


Baranin nakon naučne ekspedicije na Arktiku: U čizmama od foke kroz nepregledne zamrznute doline – Portal Bar\nBaranin nakon naučne…\nBaranin nakon naučne ekspedicije na Arktiku: U čizmama od foke kroz nepregledne zamrznute doline\nBaranin Stefan Ćeklić, koji je diplomirao na Univerzitetu u Stavangeru, na smjeru za naftu i gas, kao član naučne ekspedicije boravio je na Arktiku. O istraživanju na Svalbardu – arhipelagu koji ima oko 3500 stanovnika, i čak duplo više polarnih medvjeda i opasnostima koje kriju nepregledne zamrznute doline, Ćeklić govori za Dnevne novine.\nTim je činilo 15 naučnika iz Norveške, Amerike, Danske, Njemačke, Švajcarske, Poljske, Ukrajine i Kine. Njihov zadatak bio je da postave opremu sačinjenu od specifičnih mikrofona koji mjere odziv primarnih i sekundarnih seizmičkih talasa koji se prostiru kroz medijum, a izazvani su površinskom i kontrolisanom detonacijom eksploziva. Na veliku žalost, operacija je otkazana na polovini trajanja zbog pojave pandemije Covid-19 na kopnenom dijelu Norveške, što je prouzrokovala totalno zatvaranje Svalbarda i obustavu svih neesencijalnih operacija, jer su bolnica i resursi na Svalbardu limitirani i nisu adekvatni u borbi protiv pandemije. Ovo je značilo da svi turisti i njegove kolege sa prebivalištem izvan Norveške moraju biti odmah evakuisani sa Svalbarda, dok je njihova oprema ostala na glečeru, sa prognoziranom totalnom štetom od 500.000 dolara.\nAurorin zeleni ples na nebu, Foto: Privatna arhiva\n“Kao student Univerziteta u Stavangeru, imao sam pravo da ostanem na Svalbardu koliko želim. Suočen sa izborom da ostanem još najmanje mjesec dana ili da se odmah vratim za Stavanger, koji je u tom momentu imao oko 2000 zaraženih, odlučio sam da je najsigurnija opcija da ostanem u Longyearbyenu – norveškom naselju koje je glavna baza za sve operacije na Sjevernom polu, a u posljednjih dvadesetak godina i turistička atrakcija”, počinje razgovor za naš list Ćeklić.\nNEPRIJATNA TIŠINA ARKTIKA\nIskustvo boravka na Sjevernom polarnom krugu tako je postalo još unikatnije, a poslije evakuacije je na Sjevernom polu, ostalo oko 1000 ljudi, uključujući i stanovnike ruskog naselja Barentsburg. c i Ćeklić se osjećao, kako kaže, kao jedini čovjek u beskrajnoj ledenoj pustinji koja je bila svuda oko njega.\nImao sam dosta slobodnog vremena koje sam koristio za šetnje i istraživanje ljepota Svalbarda, Foto: Privatna arhiva\n“Ovakva iskustva čovjeku daju specifičnu percepciju i bitan su podsjetnik na njegovo mjesto na planeti, koliko je postigao kao vrsta i dokle je dosegao. Imao sam dosta slobodnog vremena koje sam koristio za šetnje i istraživanje ljepota Svalbarda. Interesantna je bila vožnja ledolomcem. Zvuk lomnjenja leda i tupe škripe pri sudaru leda i konstrukcije broda u neprijatnoj tišini Arktika ću doživotno pamtiti. Kao i posmatranje raznih vrsta ptica i periodične susrete sa fokama koje su odmarale na komadima leda”, prisjeća se Ćeklić.\nTo nisu jedine scene koje će trajno ostati urezane u njegovo pamćenje.\n“Roštiljanje na zamrznutoj palubi našeg ledolomca je imalo specifičnu čar, ali i dozu ironije, u tom trenutku, na kraju svijeta u vrijeme kraja svijeta. Posebno se sjećam kada nas je kapetan probudio i rekao nam da brzo izađemo na palubu jer je primijetio polarnog medvjeda u daljini. Brzo sam se obukao i odjurio do palube, dok je i polarni medvjed od oko 600 kg lovio svoj doručak. Kao pravi kralj Arktika, nije se previše obazirao na nekoliko homo sapiensa na metalnoj konstrukciji, koji su bili očarani prisustvom njegovog veličanstva. Na sreću, ovo je jedini kontakt koji sam imao sa polarnim medvjedima”, priča mladi naučnik.\nPolarni medvjed lovi svoj doručak, Foto: Privatna arhiva\nLENJIN NA KRAJU SVIJETA\nZanimljiva je i posjeta napuštenom Sovjetskom gradu Piramidenu.\n“Vožnja motornim sankama do ‘grada duhova’ traje oko 6 do 7 sati, gdje sama vožnja predstavlja doživljaj za sebe. Prolazak kroz netaknute krajeve Arktika su možda neke od najljepših sjećanja. U ovom gradu postoji mali hotel gdje živi troje Rusa koji ljeti primaju turiste koji se iskrcaju, kada se led povuče. Ovo nadrealno iskustvo, vratilo nas je u vrijeme kada je Sovjetski Savez bio jak i kada je Piramiden bio prizma moći Sovjeta na Arktiku. Prolaskom kroz napuštene prostorije mogu se primijetiti stvari, knjige, namještaj iz tog vremena koji su nekadašnji žitelji Piramidena ostavili za sobom. Zbog nepristupačnosti, ovaj gradić je ustvari odlična ‘vremenska kapsula’ koja uspješno čuva nasljedje tog vremena. Možda i najupečatljivija scena je bila bista Lenjina u centru napuštenog grada na kraju svijeta”, evocira uspomene Ćeklić.\nVožnja motornim sankama je doživljaj sama po sebi, Foto: Privatna arhiva\nAURORIN ZELENI PLES NA NEBU\nSvalbard u toku godine iskusi dva fenomena – polarne dane i polarne noći, koji zavise od položaja Sunca u odnosu na posmatranu tačku na Zemlji, tako da kada je na Arktiku dan na Antartiku je noć.\n“Tokom mog boravka na Svalbardu uspio sam da zapazim ove promjene i da iskusim polarni dan – kada Sunce ne zalazi. Pored ovoga, na moje veliko zadovojstvo, uspio sam da vidim i uzivam u Aurori, -anomalijama u magnetosferi naše planete, izazvanom solarnim vjetrovima sa Sunca. Posmatrao sam zeleni ples na nebu za koji se u sjevernoj mitologiji simbolizuje kao put do Valhalle, odnosno verzije raja”, objašnjava Ćeklić.\nSvi članovi ekspedicije prošli su kroz kurseve preživljavanja, Foto: Privatna arhiva\nDA BI PREŽIVIO, MORAŠ DA ZNAŠ KAKO DA ZASTRAŠIŠ MEDVEDA\nEkstremni uslovi Svalbard čine jednim od najnepristupačnijih i potencijalno najopasnijim dijelovima planete zbog loših terenskih i vremenskih uslova i broja polarnih medvjeda.\n“Po slijetanju, svaki posetilac je dužan da se upozna sa pravilima života na arhipelagu i potencijalnim opasnostima i ne smije da napušta primarne granice Longyerbiena bez naoružane pratnje. Članovi ekspedicija su obavezni da prođu osnovni sigurnosni kurs i kurs vožnje motornih sanki koje su glavno prevozno sredstvo u vrijeme leda i snijega”, kaže Ćeklić i dodaje da je, pored ovih, potrebno proći i kurs sigurnosti u slučaju kontakta sa polarnim medvjedima.\nĆeklić, Foto: Privatna arhiva\n“Izučavaju se razne metode zastrašivanja i odvraćanja polarnih medvjeda. Potrebno je znati kako se koristi signalni pištolj koji ispaljuje eksplozivnu kapislu, I kako se rukuje vatrenim oružjem, puškom visokog kalibra.Polarni medvjedi su zaštićena vrsta i u slučaju zloupotrebe odbrane ili lova istih snose se ogromne novčane i zatvorske kazne”, kaže Ćeklić.\nU ledenom periodu i periodu kada se led topi veliku sigurnosnu prijetnju predstavljaju lavine.\n“Svaki član ekspedicije kada je na “fieldu“ je u obavezi da ima poseban signalni uređaj koji bi registrovao lavinu i odmah alarmirao tim za spasavanje. Poželjno je imati i malu lopatu koja se koristi u slučaju otkopavanja iz zatrpanog snijega. Arktik je surov i nemilosrdan i možda jedno od posljednih mjesta na planeti gdje čovjek može da iskusi primarne porive i vodi bitku za život sa okolinom”, navodi naš sagovornik.\nArktik je surov i nemilosrdan, Foto: Privatna arhiva\nPotrkrijepljen dotadašnjim iskustvom, Ćeklić je znao da dobra priprema čini 50% odrađenog posla.\n“Pored naprednih fizičkih i psihičkih priprema bilo je bitno da obezbijedim komfornu i toplu odjeću i obuću. Na Svalbardu je temperatura dostizala i do -42 C, uz dodatni jaki vjetar koji čini da stvarni osjećaj ide i preko -50 C. U ovakvim uslovima veoma je bitno sačuvati tijelo od promrzlina koje trajno uništavaju nerve i mogu dovesti do amputacije određenih djelova tijela. Norvežani imaju jasan pristup ovom problemu koji rešavaju slojevitim oblačenjem odjeće napravljene od vune. Prvi sloj koji ide odmah uz tijelo je bitno da bude sačinjen od 100% vune jer obezbeđuje bitnu toplotnu izolaciju a i otpornost na vlažnost odnosno znoj. Zatim, drugi sloj treba da da dodatnu toplotnu izolaciju, dok treći čini skafander od specifičnog GORETEX materijala. Bitno je naglasiti da tokom vožnje motornih sanki treba nositi i četvrti sloj, specifičan debeli kombinezon, koji je otporan na jake vjetrove”, precizira Ćeklić, I dodaje da se lice mora hidrirati, a da je najbolji materijal za obuću napravljen od foke. Pored dobre odjeće i obuće, za svaki izlazak iz glavne baze, potrebno je spremiti dodatnu opremu.\nNeophodno je slojevito oblačenje, Foto: privatna arhiva\n“Signalni pištolj sa eksplozivnim i signalnim patronama, puška Mauser kalibra 7.92x57mm i municiju minimum 10 metaka, satelitski telefon, aparat za signal u slučaju lavine, mini lopata, dva termosa sa toplom i hladnom vodom kapaciteta po 1l kao i MRE obrok (gotova jela) koji je u prahu i u kontaktu sa toplom vodom postaje jestiv, jednu do dvije table crne cokolade za dodatnu energiju”, precizira Ćeklić.\nPrah koji u kontaktu s vodom postaje jestiv, Foto: Privatna arhiva\nCRNOGORSKA ZASTAVA NA SVALBARDU\nNa Svalbardu se zavijorila i crnogorska zastava.\n“Bila mi je ogromna čast što se nalazim na ovakvoj instanci i što na određen način predstavljam Crnu Goru. Možda je i bitno naglasiti da je Svalbard zapravo ničija teritorija, dok administrativnu upravu sprovodi Kraljevina Norveška. To znači da je na Svalbard svako dobro došao ako naravno ima sredstva da se izdržava dok je na arhipelagu. Ovaj vid uprave je regulisan preko Svalbard sporazuma koji je potpisan 09.02.1920, što daje specifična prava zemljama potpisnica ovog sporazuma i njihovim građanima dok borave na Arktiku. Nijedna od Ex-Yu zemalja do sada nije aktivirala ovaj sporazum tako da ovo može biti predmet rasprave i razmatranja za naše Ministarstvo vanjskih poslova”, smatra naš sagovornik.\nTokom boravka u Longyerbyenu Ćeklić je bio smješten u bivšim rudarskim kabinama.\n“Jutarnju čaroliju je upotpunjavala kafa, a prekidali su je kvarovi u cijevima koje su se skoro svako jutro zamrzavale. Tada bih sa kolegama primenjivao zakone termodinamike u cilju dobijanja vode. Interesantno je da je internet u Longyerbyen odličan i da je veća problematika bila korišćenje telefona ili kamera na temperaturi nižoj od -15C, gdje bi se baterija gasila poslije nekoliko minuta rada u ovakvim uslovima”, kaže Ćeklić.\nRudarska kabina u kojoj je Ćeklić bio smješten, Foto: privatna arhiva\nNa kraju, sa sigurnošću kaže da bi ponovio ovo iskustvo. “Naravno! Moguće je i ostvarivanje saradnje izmedju Univerziteta Crne Gore i UNIS-a, što bi omogućilo studentima iz Crne Gore usavršavanje na Arktiku u raznim disciplinama”, kazao je Stefan Ćeklić.\nOprema za preživljavanje, Foto: Privatna arhiva\nPraksa koju je omogućio ‚‚University Center in Svalbard’’, Kraljevina Norveška, u trajanju od jednog mjeseca realizovan je, kako je objasnio Ćeklić, sa ciljem davanja znanja o geofizičkim istraživanjima na snijegu, ledu ili smrznutom tlu, sa posebnim naglaskom na seizmička snimanja, i osnovama geomagnetnog i georadarskog snimanja i raznim fizičkim svojstvima smrznutih i delimično rastopljenih materijala karakterističnih za Polarno okruženje i Arktik. „Sve u cilju poboljšanja procesa istraživanja nafte i gasa u pomenutim uslovima što je i moja struka“, zaključio je Stefan Ćeklić.


Sonja i Miloš Vasić donirali svoje dresove | Fondacija 1%\nSonja i Miloš Vasić donirali svoje dresove\nNaši reprezentativci Srbije i ambasadori Fondacije, Sonja i Miloš Vasić su već duži period imali želju da organizuju donatorsko veče u kojem bi pozvali svoje kolege sportiste da prilože neki deo svoje opreme i na taj način pokažu svoju humanost, međutim, zbog celokupne situacije koja je potresla čitavu planetu, oni su se opredelili na jedan drugačiji i veoma zanimljiv korak. Koronavirus i nemogućnost okupljanja ljudi, podstakli su ih da baš u ovom teškom momentu pokrenu ovu humanitarnu akciju.\nNaime, oni su odlučili da svoje dresove doniraju putem nagradne igre preko instagrama profila Fondacije 1%. Svi zainteresovani su učestvovali tako što su poslali SMS sa tekstom “Donacija“ na 7001 i komentarisali objavu na instagramu, nakon čega su nasumičnim odabirom izabrani srećani dobitnici.\n„Možda ove stvari imaju za nas sentimentalnu vrednost, ali kada malo razmisliš ili staviš to na papir, svestan si da na taj način možeš da pomogneš nekom kome će tvoje malo jako puno značiti. Verujem da se mi sportisti nikada ne dvoumimo, zato što smo nekako uvek na našoj koži osetili koliko humanost na delu ima veliku vrednost i koliko može nekome da znači, tako da verujem, da je veliki broj ljudi iz naše branše uvek spreman na ovakvu akciju i da pomogne.“ – rekla je Sonja Vasić.\nMiloš Vasić je donirao dres u kome je 2015. godine na Svetskom prvenstvu u veslanju održanog u Francuskoj osvojio bronzanu medalju! Takođe je u tom dresu osvojio bronzanu medalju na Evropskom prvenstvu iste godine u Poljskoj i potom, 2017. godine, u Češkoj. Srećan dobitnik Miloševog dresa je Andrija Ranković iz Pančeva koji igrom slučaja trenira veslanje u veslačkom klubu Tamiš.\nSonja je nosila dres koji je donirala u februaru ove godine u Beogradu, kad se ženska košarkaška reprezentacija Srbije kvalifikovala za Olimpijske igre u Tokiju. To je zapravo prvi put da je igrala kao Vasić. Srećna dobitnica Sonjinog dresa je Nađa Ćirić iz Nove Pazove.\nSonja i Miloš su ove zime, pred Novu godinu rešili da obraduju nekoga svojim posebnim darom. Oni ne poklanjaju običan dres, već deo njih, svoju borbu i zaslugu, svoj podsetnik koji im je u ključnim trenucima dao snagu i veru da oni to mogu. Doniraju dres u kojem su doživeli jedne od najlepših i najsrećnijih trenutaka u njihovim karijerama i životu.\nTri godine rada Fondacije 1%\nAleksandar Đurđević, do aplauza koji se pamti


Priručnik za pametnu i laku komunikaciju | Medicinska škola Čačak\nHome » Komunikacija 5+ » Priručnik za pametnu i laku komunikaciju\nPriručnik za pametnu i laku komunikaciju\nNakon iskustva nastave na daljinu – neposrednog uvida u korespodenciju sa učenicima i u njihove radove, te na osnovu ankete o onlajn nastavi sa učenicima prvog i drugog razreda – uočene su mnogostruke greške i potreba da se učenicima pruži dodatna podrška u poslovnoj i digitalnoj pismenosti koje se neposredno povezuju sa jezičkom kulturom, odnosno funkcionalnom primenom jezičkih normi u različitim sferama života. Na inicijativu profesora preduzetništva Ivane Plavšić Čvorović, profesor računarstva i informatike Nataša Pantović i profesor srpskog jezika i književnosti Sanja Perovanović, budući istomišljenici, rado su spojile ideje na dobrobit osnaživanja kompetencija učenika za komunikaciju, preduzetništvo i digitalne kompetencije. Na plodno tle Ivanine inicijative posejano je seme poslovne komunikacije, jezičke i digitalne pismenosti, koje smo obradile svaka u svom domenu uočavajući kako se znanja prepliću i prožimaju u duhu međupredmetnih kompetencija.\nUočene su sledeće učeničke greške: zanemarivanje pravopisnih pravila u kucanju teksta, formalnog načina obraćanja, poslovnog bontona, nedovoljno vladanje formama privatnog i službenog pisma, primerenosti ophođenja, razlika između privatne i poslovne korespodencije, prikladnog vremena korespondiranja, neuređenost teksta, mešanje fontova, korišćenje neuobičajenog fonta. Onlajn nastava je pokazala da, iako ga imaju, učenici retko koriste džimejl nalog, nenaviknuti su na komunikaciju putem elektronske pošte, ne poznaju njena pravila.\nU priručniku će biti objašnjena pravila poslovne komunikacije i korespondencije koja učenicima mogu biti putokaz u saradnji sa nastavnicima, a kasnije sa profesorima na fakultetu, poslodavcima, poslovnim saradnicima i uopšte u budućoj karijeri nakon završetka srednje škole.\nPrirucnik za pametnu i laku komunikaciju\nBy Nataša Pantović in Komunikacija 5+ on 30/08/2020


Stanković: Zvezda spremna na sve, mašinerija polako kreće • CG-Fudbal\nPočetna Ex-Yu Stanković: Zvezda spremna na sve, mašinerija polako kreće\nStanković: Zvezda spremna na sve, mašinerija polako kreće\n4 May 2020. 13:48\nTrener fudbalera Crvena zvezda Dejan Stanković danas je izvršio prozivku na prvom treningu po povratku posle epidemije virusa korona.\nProslavljeni srpski fudbaler, koji sada gradi trenersku reputaciju, ističe bitnost ponovog okupljanja.\n– Bitno je da smo se ponovo okupili, da mašinerija kreće polako da radi. Ovo je znak da polako pobeđujemo korona virus. Poštujemo ono što su nam preporučili, koncentrisani smo u toku rada na sve mere. Moram da naglasim da je država uradila pravi posao da sačuva sve nas i da smo se u rekordnom roku mi sportisti vratili na teren. Sport će se polako probuditi, pre svega počinje normalniji život. Ovo kažem jer znam šta se dešava u Italiji, mi smo kasnije od njih ušli u pandemiju a mnogo ranije izlazimo iz nje – kaže Stankovć koji je treninge vodio sa kondicionim trenerom Federikom Panonćinijem.\nŠef struke crveno-belih se prvo zahvalio igračima i saradnicima na profesionalnosti za vreme pandemije.\n– Srećan sam što vidim moje momke, moj stručni štab iako smo se mi vidjali na video mitinzima, planirali rad. Zahvalio sam se momcima na njihovoj profesionalnosti, lojalnosti kako prema njima samima, tako prema klub i meni. Ispoštovali su sve programe koje smo im slali, stalno smo bili u komunikaciji kako telefonskoj, grupama na mrežama i video kolovima koje smo imali svake nedelje i u njima koristili priliku da se vidimo, pozdravimo, da se našalimo. Hvala Bogu, adaptiramo se sada na ovu situaciju postepenog ulaska u trening.\nTrening se odvijao u četiri odvojene grupe, nije lako bilo osmisliti novi način rada, ali Stanković je i u tom segmentu pronašao izazov.\n– Igrači su radili u tri grupe, a golmani odvojeno u četvrtoj. Ne kažem da oni nisu deo tima, ali imaju svoj program. Fudbal je naš posao i radimo ga sa zadovoljstvom, pogotovo posle duge pauze i pogotovo zbog razloga koji su doveli do toga. Znači nam što smo zajedno, nije bilo teško organizovati grupe jer su momci fenomenalni, kao osobe pre svega. Adaptiramo se na sve situacije, pa i na ovu,. Videćemo, pratimo situaciju, da vidimo šta će biti naredne nedelje, pa one tamo. Čekamo da vidimo kako će se igrati, da li će se igrati. Ja sam ubedjen da bi trebalo da se igra u bilo kojoj formi. Mi smo spremni na bilo koji zahtev.\nFudbaleri su odradili maksimalno program koji su dobili u toku pauze, ali sam prekid trenažnog procesa na ovako dug period ima svoje efekte.\n– Igrači će iz ovog perioda sigurno izaći drugačije. Krivo nam je bilo prvih dana posle prekida lige i ulaska u Vanredno stanje jer smo taman uhvatili zalet, počeli da lepše i konkretnije igramo. Ali, pauza nas neće zaustaviti, ciljevi su jasni, principi su jasni tako da ćemo se osvežiti, malo ojačati, momci će biti spremni za bilo kakvu formu takmičenja u nastavku prvenstva. Mi jedva čekamo da vidimo navijače i da ih pozdravimo – zaključio je Stanković.\nPRETHODNOKokeza: U srijedu konačna odluka o nastavku sezone, biće kako većina klubova odluči\nNext articleDrugoligaš dezinfikovao klupske prostorije (VIDEO)


“Ne mogu da verujem!” Sa njim nikad niste načisto, danas je Mats Vilander IMPRESIONIRAN Novakom Đokovićem - Sportal\nDr. P. - Vest objavljena: 15:48 - 24.05.2022\nNovak je na premijeri na Rolan Garosu protivniku Jošihitu Nišioki prepustio samo četiri gema i tako na najbolji način pokazao da je u dobroj formi. Posle Novakove pobede od 6:3, 6:1, 6:0, Vilander je u komentaru za Eurosport rekao kako mu se “Novak čini sve mlađi” i da se ne primećuje da je nedavno proslavio 35. rođendan.\n- Vidite da je on sve mudriji kao teniser, taktički igra tačnije i s obzirom na njegove godine, izgleda izuzetno dobro. Ne mogu da verujem da igra na ovom nivou posle onog što sam video u Monte Karlu protiv Davidoviča Fokine. Neverovatna je razlika - kaže Šveđanin.\nOn takođe veruje da će sve veći broj noćnih mečeva na Rolan Garosu ići na ruku najboljem teniseru sveta.\n- Igraće mnogo tih večernjih mečeva, mislim da njemu to i nije tako važno kao Rafi Nadalu. Možda će jedino Karlos Alkaras uspeti da se nosi sa bilo kojom vrstom uslova, ali njega još ne mogu da stvrstam na nivo Novaka i Rafe. Moram da ga vidim kako pobeđuje tri ili četiri meča u tri seta. Gledajući ove momke, njihov fokus i intenzitet, ne mogu da razumem kako održavaju stalno tu vatru - dodao je Vilander.\n23:19 - 23.05.2022\nMats Vilander Novak Đoković Rolan Garos


NOVA GRADSKA ODLUKA UNOSI NOVINE U TAKSI PREVOZ PUTNIKA – Zrenjanin\nNOVA GRADSKA ODLUKA UNOSI NOVINE U TAKSI PREVOZ PUTNIKA\nParkiranje na 100 metara od stajališta\nNakon primarnog uvođenja reda u rad taksi udruženja, koje je započeto pre više od pet godina, Gradsko veće, a potom i Skupština grada Zrenjanina, izmenama i dopunama Odluke o auto taksi prevozu putnika na teritoriji Grada koriguje nepravilnosti. Poslednja u nizu takvih odluka, odnosi se na zaustavljanje i parkiranje taksi vozila.\nKako je pred zrenjaninskim odbornicima izvestio Milan Jovanov, načelnik Odeljenja inspekcija, ova izmena je definisana iz potrebe utvrđivanja da taksi- vozač koji obavlja taksi-prevoz ne može svoje vozilo da postavi u okolini stajališta.\n– On svoje taksi vozilo ne sme da parkira na udaljenosti koja je manja od 100 metara od njegove najbliže spoljne ivice stajališta. Za kršenje ove odredbe propisane su i kaznene odredbe za nepoštovanje utvrđene obaveze. Navedene izmene i dopune su neophodne radi omogućavanja obavljanja neometanog saobraćaja kao i radi omogućavanja vršenja poslova nadležnog Odeljenja inspekcija Gradske uprave da procesuira prekršajne kazne u slučaju da preduzetnik, privredno društvo, odnosno drugo pravno lice postupi suprotno pravilima utvrđenih Odlukom – rekao je u svom izlaganju Milan Jovanov.\nOva Odluka je već stupila na snagu, s obzirom da je prošlo osam dana od dana objavljivanja u Službenom glasniku, tako da sada nadležni organi već postupaju prema njenim odredbama.\nKazne koje se odnose na vozače taksi vozila za nepostupanje prema važećim odrebama mogu se izreći u visini od 5 do 50 hiljada dinara.\n← Leto je, pa još i raspust\nÚj Caritas Központ nyílt Belgrádban →


Vrhunac visoke tehnologije - C Seed televizor od 400.000 dolara - Lux Life luksuzni portal\nEvolucija dizajna pametnih televizora dovela je do kreiranja modularnih i savitljivih ekrana, koji se neprimetno skrivaju onda kada nisu u upotrebi, predstavljajući sledeći veliki trend…\nLG je jedan od brendova koji se oslanjaju baš na njega, lansirajući svoj Signature OLED R Rollable TV od 65 inča prošle godine. Ipak, austrijski C Seed brend lansirao je inovativni proizvod koji prikazuje sasvim drugačiji pristup celoj priči povezanoj sa savitljivim dizajnom. U pitanju je C Seed M1, prvi svetski WQ 4k MicroLED TV od 165 inča sa modularnim ekranom koji se u potpunosti može sakriti onda kada nije u upotrebi. U slučaju da niste upoznati sa kompanijom C Seed, u pitanju je luksuzni austrijski brend, koji je 2009.godine osnovao Aleksander Svatek, zajedno sa dva nekadašnja zaposlena brenda Bang & Olufsen, a koji je poznat baš po kreiranju ekstravagantnih televizora.\nM1 model dizajniran je kao verzija za enterijer čuvenog C Seed 201 Outdoor modela. “Veliki, zidno montirani ekrani su anahronizam u modernom dizajnu enterijera. Samim tim, C Seed je krenuo sasvim drugačijom putanjom, koja nas je dovela do revolucionarnog dizajna”, izjavio je Aleksander Svatek. Masivni TV se u celosti skriva ispod poda i tiho se izdiže nakon jednog dodira na dugme. Skulpturalna stubasta struktura od aluminijuma podržava displej kreiran od pet panela, koji se besprekorno otvaraju formirajući 4K HDR ekran.\nM1 koristi MicroLED tehnologiju koja obećava neverovatnu preciznost u emitovanju boje i zaista dinamični raspon. Takođe, ovaj model sadrži integrisani 2.1 sistem zvučnika koji koristi par 250W zvučnika širokog raspona i sabvufer od 700 W. Pored toga, TV takođe podržava i HDR10+. C Seed M1 model biće dostupan za kupovinu u crnoj, srebrnoj, zlatnoj i mat Titan sivoj boji kada se nađe na tržištu u julu ove godine, sa cenom koja će iznositi 400.000 dolara.\nc seed |\nmodularni televizori |\nnajskuplji televizori |\nsklopivi televizori |


Tapkaroši zadovoljno trljaju ruke, navijači ogorčeni - Klix.ba\nUtakmica BiH - Litvanija\nKarte za utakmicu BiH - Litvanija, koja se igra u utorak na Bilinom Polju, prodate su u rekordnom roku. Dok ulični preprodavači zadovoljno trljaju ruke i karte za ovaj susret prodaju za dvostruko ili trostruke veće cijene, navijači su nezadovoljni i traže objašnjenje.\nU nekim gradovima kao što je Zenica, karte za susret kvalifikacija za odlazak na Svjetsko nogometno prvenstvo 2014. u Brazilu nestale su za samo nekoliko sati. U Sarajevu, Tuzli, Bihaću i drugim gradovima, prodaja je trajala nekoliko sati duže.\nIz Centrotransa, u čijih 20 poslovnica širom BiH je prodato nešto manje od 6.000 karata, kažu kako nijedna osoba nije kupila više od pet karata, koliko je dozvoljeno.\n"Bilo je slučajeva da jedna osoba pokuša dva puta kupiti karte, ali im to nije dozvoljeno. Mi ne možemo znati ko je tapkaroš i šta će biti sa kartama koje se prodaju u našim poslovnicama. Evo, poređenja radi, za utakmicu protiv Latvije karte su se prodavale deset dana i na kraju nisu sve prodate", kaže Muamer Lutvić, direktor sektora turizma Centrotransa, za Klix.ba.\nNaš sagovornik dodaje kako bi volio da se spriječi preprodaja kupljenih karata i da u ovom konkretnom slučaju reaguju i policijski organi.\n"Mi imamo ogrnomno iskustvo sa prodajom karata za utakmice. Voljeli bismo da policija ispita preprodavače i tapkaroše o porijeklu karata i gdje su one kupljene. Osuđujemo takve postupke i stojimo na raspolaganju organima gonjenja u smislu suzbijanja ovakvih situacija", dodaje Lutvić te pojašnjava kako su sve karte koje su prodate u Centrotransovim poslovnicama numerisane i kako se kod nelegalnih preprodavača lako može utvrditi porijeklo karata.\nIz Nogometnog saveza BiH oglasili su se saopćenjem u kojem se zahvaljuju svima koji su poslali zahtjeve za kupovinu ulaznica, međutim, kako navode, "zbog velikog interesa, a ograničenog kapaciteta stadiona Bilino Polje u Zenici, Savez više ne može prihvatati nove zahtjeve".\nHerdželaš eliminirana na startu BH Telecom Ladies Opena\n10.10.2012. u 12:41


Koridor 5c: Svečanost zbog napredovanja gradnje tunela 1. mart : Radio Velkaton\nKoridor 5c: Svečanost zbog napredovanja gradnje tunela 1. mart\n1. Mart. 2014. u 1:39\nPovodom završetka druge faze radova na tunelu 1. mart na svečanosti koja će biti održana danas na gradilištu tunela novinarima i gostima će, između ostalog, biti prikazan i petominutni dokumentarni film o gradnji tunela 1. mart.\nJavno preduzeće Autoceste Federacije Bosne i Hercegovine privodi kraju još jedan veoma značajan i zahtjevan projekat na Koridoru 5c, tunel 1. mart na poddionici Gorica – Bilješevo.\nTunel 1. mart (Vijenac) dug blizu tri kilometra jedan je od najdužih tunela u Bosni i Hercegovini i bit će među najmodernijim i najopremljenijim u regionu. Angažman na izgradnji povjeren je bh. kompanijama, saopćeno je ove kompanije.\nIzgradnja tunela 1. mart kao i izgradnja autoceste na Koridoru 5c ima višestruki značaj za bosanskohercegovačko društvo i našu državu. Domaće kompanije su pokazale svoje građevinske mogućnosti i stekle neophodne reference za dalji rad i to ne samo u našoj zemlji nego i u regionu.\nU izgradnji autoceste je angažirano je više od pet hiljada radnika što u teškoj ekonomskoj situaciji za našu zemlju ima poseban značaj.\nDanašnja svečanost poklon je građanima za veliki državni praznik. Sljedeća svečanost, smatraju u kolektivu Autoceste Federacije bit će upriličena kada kompletna dionica na kojoj se nalazi i tunel 1. mart bude puštena u saobraćaj.


Bitne povrede odredaba krivicnog postupka iz clana 297. stav - BiH Pravo\nBitne povrede odredaba krivicnog postupka iz clana 297. stav\nBitne povrede odredaba krivicnog postupka iz clana 297. stav#3110\nBy pravnik - Tue Mar 19, 2019 7:29 pm\n- Tue Mar 19, 2019 7:29 pm #3110\nBitne povrede odredaba krivičnog postupka iz člana 297. stav 1. tačka j) ZKP BiH (prekoračenje optužbe)\nPrilikom prekvalifikacije krivičnog djela Zločin protiv čovječnosti u krivično djelo Ratni zločin protiv civilnog stanovništva sud, unošenjem nedostajućeg blanketa – međunarodni propis, protivno kojeg je optuženo lice preduzimalo radnje za koje se tereti, neće počiniti bitnu povredu odredaba krivičnog postupka iz člana 297. stav 1. tačka j) ZKP BiH, niti će takvim postupanjem optuženo lice dovesti u nepovoljniji položaj.\nOvo Vijeće prije svega zaključuje da je Sud ovlašten da izvrši izmjene činjeničnog opisa koje se kreću u granicama kriminalnog događaja, u kom smislu bi se moglo zaključiti da bi bilo dopušteno u određenoj mjeri prilagoditi i činjenični opis vezano za način ostvarenja djela, ali u tome postupati sa naročitom pažnjom, maksimalno vodeći računa o poštivanju identiteta presude i optužbe. S tim u vezi, Apelaciono vijeće ističe da optužba neće biti prekoračena kada je Sud izmijenio činjenični opis djela i pravnu kvalifikaciju, ali na način da je opis djela ostao vezan za događaj, odnosno kada se presuda i dalje kreće u granicama kriminalnog događaja činjenično predstavljenog u optužbi, te kada se i dalje daje prikaz slijeda događaja onako kako se zaista po optužnici i desio. Dakle, kako je to u predmetnom slučaju urađeno, događaji, odnosno postupanja koja su optuženi preduzeli, ostali su potpuno identični po predmetnoj optužnici. To što su predmetne krivičnopravne radnje samo izmještene iz inkriminacije koja obuhvata Zločine protiv čovječnosti, te kvalifikovane kao pojedinačni slučajevi Ratnog zločina protiv civilnog stanovništva, ni ukoliko ne konstituišu povredu objektivnog identiteta\nizmeđu optužbe iz presude koja bi se upodobila pod bitnu povredu odredaba krivičnog postupka iz člana 297. stav 1. tačka j) ZKP BiH (prekoračenje optužbe).\nPri tome, a slijedom navoda branioca o prekoračenju optužbe iz razloga što je prvostepeni sud prekvalifikacijom krivičnog djela Zločini protiv čovječnosti u Ratni zločin protiv civilnog stanovništa unio blanket i time povrijedio identitet presude i optužbe, Apelaciono vijeće naglašava da isto, naročito, u takvom slučaju nije povreda, posebno ako se uzme u obzir da se isto ne razlikuje u pogledu zaštitnog objekta. S tim u vezi, Vijeće je izvršilo analizu, te komparaciju navedenih krivičnih djela po određenim bitnim kriterijima, i to kako u opštim elementima, tako i u djelima u osnovi zločina, te zaključilo da oba navedena djela pripadaju istoj grupi krivičnih djela – protiv čovječnosti i vrijednosti zaštićenih međunarodnim pravom, sa identičnim zaštitnim objektom – vrijednosti zaštićene međunarodnim humanitarnim pravom, da su počinjenja oba djela usmjerena protiv civilnog stanovništva, zbog čega ovo Vijeće nalazi nesumnjivim da optužba ni na koji način nije mogla biti prekoračena samo činjenicom da je prilikom prekvalifikacije unesen blanketni propis Ženevskih konvencija. Naime, ista kategorija lica je potpuno zaštićena i kroz obilježja krivičnog djela Zločini protiv čovječnosti, zbog čega optuženom nije moglo ostati nepoznato da je takvo postupanje u vrijeme izvršenja svakako zabranjeno međunarodnim humanitarnim i običajnim pravom, kroz bilo koju inkriminaciju, bilo u okviru određenog sistema zlostavljanja – kroz širok i sistematičan napad u okviru Zločina protiv čovječnosti, bilo kroz poseban izolovan slučaj kroz Ratni zločin protiv civilnog stanovništva. Prema civilima je svakodobno apsolutno zabranjeno svako postupanje suprotno međunarodnom pravu, humanitarnom i običajnom. Dakle, oba djela, i ono koje je po optužnici kvalifikovano, kao i po presudi od strane suda, predstavljaju krivična djela prema međunarodnom običajnom pravu, te stoga potpadaju pod "opšte principe međunarodnog prava" i "opšta pravna načela koja priznaju civilizovani narodi", zbog čega je optuženi znao, bez obzira na pravnu kvalifikaciju, da je takvo postupanje nedopustivo. Optuženi je morao znati da tokom ratnog stanja primjena međunarodnih pravila ima priroitet, pa istom slijedom prethodno navedenog ni u kom slučaju nije ugroženo ni pravo na djelotvornu odbranu, obzirom da je u svakom trenutku znao od čega se brani (isti zaštitni objekat kod oba djela).\nNaime, žalba uspostavlja tezu da se navedenim postupanjem prekršilo pravo na odbranu, odnosno da je prvostepeni sud umjesto da zbog nedokazanosti krivičnog djela Zločini protiv čovječnosti donese oslobađajuću presudu, optuženog doveo u nepovoljniji položaj i osudio ga za Ratni zločin protiv civilnog stanovništva.\nMeđutim, ukoliko u konkretnom predmetu nisu ispunjeni opšti uslovi za postojanje Zločina protiv čovječnosti iz člana 172. KZ BiH, to ne znači da krivičnopravne radnje navedene u katalogu pojedinačnih zločina iz ove inkriminacije sadržajno ne zadržavaju svoj krivičnopravni identitet u punom opsegu onako kako je inkriminisano i iskazano u odredbi člana 142. stav 1. KZ SFRJ.\nU tom smislu, Apelaciono vijeće ukazuje da žalba kod ovakvih tvrdnji previđa određene činjenice, uključujući i premisu nedopustivosti da tako teška djela prođu nekažnjeno. Naime, krivično djelo Zločini protiv čovječnosti ima tri ključna aspekta, od kojih je jedan objektiviziran – postojanje širokog i sistematičnog napada usmjerenog protiv civilnog stanovištva, drugi već prelazi u subjektivni odnos počinioca prema djelu – znanje za takav napad, dok je treći najuže vezan za sam odnos počinioca prema žrtvi – učinjenje nekog od taksativno navedenih djela koja su u biti većinom Ratni zločini protiv civilnog stanovništva smješteni u sistemsko postupanje u okviru prva dva elementa. Pa kod stanja stvari, kao u konkretnom slučaju što se desilo, kada se isključi postojanje prva dva elementa, ili pak se utvrdi postojanje prvog, ali ne drugog obilježja krivičnog djela Zločini protiv čovječnosti, a van razumne sumnje se utvrdi učinjenje nekog od taksativno navedenih djela koja su sadržana i u krivičnom djelu Ratni zločin protiv civilnog stanovništva, jasno je da će sud iskoristiti svoje pravo da izmijeni pravnu kvalifikaciju. U svakom slučaju, i kod ispitivanja prvog opšteg elementa krivičnog djela Zločini protiv čovječnosti, sud utvrđuje status lica protiv kojih je usmjeren napad – da li se radi o civilima, i to kroz odredbu zajedničkog člana 3. Ženevske konvencije, koji kao takav ima apsolutnu i svakodobnu primjenu, i pruža najširu moguću zaštitu. Apelaciono vijeće čak ukazuje da takvo postupanje suda ne samo da predstavlja pravo istog, već i obavezu da se stara o tome da pravda bude u svakom segmentu zadovoljena, kako u pogledu toga da optuženi bude pravično kažnjen, tako i u pogledu ukazivanja da najteža djela ne mogu proći nekažnjeno, te da se bar na neki način pruži satisfakcija žrtvama.\n(Presuda Apelacionog vijeća, broj S1 1 K 012625 17 Krž 13 od


Selena Gomez ipak ne snima duet sa The Weekndom? - InTeen\nSelena Gomez ipak ne snima duet sa The Weekndom?\nGaga | 28/05/2017\nPoslednjih dana na društvenim mrežama mogu se čuti spekulacije da su pop zvezda Selena Gomez i The Weeknd snimili zajedničku pesmu. A svemu je prethodilo to što se na Wikipedijinoj stranici švedskog producenta Maxa Martina pojavila informacija o pesmi In Her Element, za koju je pisalo da je pevaju dva zaljubljena golupčića. Lepa pevačica je odmah demantovala vest da je sa svojim dečkom The Weekndom snimila duet.\n„Ne, nismo snimili duet“, kratko je izjavila Selena u emisiji The TJ Show na radio stanici Boston’s 103.3 AMP Radio\nA šta je zapravo istina, to ćemo čuti u utorak kada će biti emitovan ceo intervju sa Sel.\nKljučne rečiceočutidemantovaladuetemitovangolupčićain her elementinformacijaintervjuistinaizjavilakraktomaxa martinane snimapesmapesmupevačicapevajupisalopojavilaprethodiloproducentaselSelena GomezspekulacjestranicišvedskogThe weekndvestwikipedijinojzajedničkuzaljubljena\n← Prethodni članak Rita Ora sarađuje sa Edom Sheeranom\nSledeći članak → Porodica Đoković uživa u slobodnom vremenu!


Ozona, Texas - Wikipedia\n(Preusmjereno sa Ozona (Teksas))\nZa ostale upotrebe, pogledajte Ozona (razvrstavanje).\n30°42′32″N 101°12′15″W / 30.70889°N 101.20417°W / 30.70889; -101.20417\nOzona je naseljeno mesto za statističke potrebe u američkoj saveznoj državi Teksas. Po popisu stanovništva iz 2010. u njemu je živelo 3.225 stanovnika.\nBelci 1.313 (38.2%) 979 (30.4%)\nCrnci 28 (0.8%) 23 (0.7%)\nAzijati 11 (0.3%) 10 (0.3%)\nHispanoamerikanci 2.066 (60.1%) 2.201 (68.2%)\nUkupno 3.436 3.225\nDobavljeno iz "https://sh.wikipedia.org/w/index.php?title=Ozona,_Texas&oldid=34870349"


Engleski fudbal: a na Hotornu - golovi i titula za Čelsi! - Meridianbet Vesti\nEngleska Author:\tBudimir Svilar - 12/05/2017\nEngleski fudbal: a na Hotornu – golovi i titula za Čelsi!\nČelsi je otputovao u Birmingem sa jasnom idejom da im pobeda na Hotornu protiv Vest Bromvič Albiona omogućava da ono što već duže vreme izgleda sasvim izvesno, a to je osvajanje titule šampiona Engleske, proslave dva kola pre kraja Premijer lige.\nČetvrta uzastopna ligaška pobeda bi plavcima u tom slučaju donela nedostižnu prednost od deset bodova u odnosu na Totenhem. Ruku na srce, Plavci do kraja imaju i veoma lak raspored jer ih očekuju susreti sa Votfordom i Sanderlendom na Stamford Bridžu.\nIpak, Antonio Konte bi sigurno voleo da posao završi već u petak uveče pa da se mirno posveti pripremi utakmice sa Arsenalom u finalu FA kupa, koja bi mogla da mu donese i drugi najvažniji trofej u engleskom fudbalu već u prvoj sezoni na ostrvu.\nI dalje nije sigurno da li će Italijan ostati na klupi Plavaca, ali je sigurno da neće dopustiti da ga bilo šta omete da do kraja sezone učini što u septembru prošle godine i nije delovalo da će biti tako ubedljivo.\nU njegovu korist ide i situacija sa odličnim zdravstvenim biltenom koji je održao tokom čitave sezone, pa se tako u sastav vraća jedan od ključnih fudbalera, NGolo Kante, a vrlo je moguće da će se od početka na terenu naći i David Luiz.\nVest Bromvič je igrao toliko dobro u prvenstvu koje se bliži kraju, da već više od dva meseca krcka veliku zalihu bodova koju je osvojio, a i dalje ima velike šanse da završi na osmom mestu što bi za ovaj klub bio najbolji plasman koji je ikada ostvario u Premijer ligi!\nForma ekipe koju vodi Toni Pulis je opala do te mere da su njegovi fudbaleri u navedenom periodu pobedili samo jednom na devet utakmica (Arsenal) i u još dva navrata osvojili po bod (Mančester Junajted, Barnli). Iako na Hotornu ne postoji razlog za nezadovoljstvo sezonom, sigurno postoji osećaj da je propusštena prilika i da se postigne još bolji rezultat.\nPulis je poznat kao odličan taktičar, ali ostaje utisak da na kraju nije uradio sve da zadrži visok nivo motivacije koji je njegove fudbalere odlikovao do pre par meseci, što je rezultovalo sa svega dva postignuta gola u prethodnih šest utakmica.\nNi on, ipak, nema previše lošu situaciju s povredama fudbalera s obzirom da se oporavio Džoni Evans, tako da van stroja ostaje jedino Mat Filips.\nInače, Vest Bromvič itekako zna da pokaže zube Čelsiju na Hotornu, gde su Plavci slavili samo jednom na pet poslednjih ligaških gostovanja, a u london se tri puta vraćali bez ijednog boda!\nOva dva rivala nikada nisu u Premijer ligi okončali susret bez pogodaka, pa tako neće ni sada, a predlog za tip je GG već u prvom delu igre. Meridianbet kvote pogledajte ovde.\n8.5.2017. Premijer liga: Čelsi sve bliži cilju, vidi se titula sa Stamford Bridža!\nTags:Antonio Konte, Čelsi, David Luiz, Engleska, GG, kvote, Meridianbet, Premijer Liga, tip, Toni Pulis, trofej, Vest Bromvič\nKao 1998: Juve i Real ponovo u finalu\nMega na Partizan, Zvezda se uigrava protiv Dinamika